5 Telefon Pintar Berbaloi Untuk Anda Dapatkan Sempena Jualan 12.12

Jika pada bulan lalu terdapat promosi Single’s Day yang diadakan pada tarikh 11.11, pada bulan Disember ini pelbagai syarikat dan rangkaian sekali lagi mengadakan promosi jualan pada tarikh 12.12.

Bersempena dengan promosi jualan 12.12 pada kali ini, Lazada nampaknya menawarkan promosi yang lebih hebat lagi menerusi promosi CRAZY DEAL dimana anda boleh dapatkan barangan idaman anda dengan harga yang tidak masuk akal.

Pada kali ini, kami tertarik untuk kongsikan kepada anda lima telefon pintar berbaloi untuk anda dapatkan berdasarkan promosi yang ditawarkan Lazada.

Kami mulakan dengan jenama Realme. Pada kami, tidak sah rasanya jika membincangkan soal telefon pintar berbaloi dan tidak menyertakan model-model keluaran Realme yang hadir dengan spesifikasi yang baik berdasarkan harga yang ditawarkan.

Melalui jualan 12.12 Lazada, Realme 5 yang hadir dengan 6.5-inci, processor Snapdragon 665, RAM 3GB dan 32GB ruang storan sedia untuk dimiliki dengan harga RM499 sahaja.

Nak tahu apa yang lebih best mengenai model mampu milik ini? Realme 5 turut dilengkapi dengan kapasiti bateri 5,000 mAh beserta empat kamera belakang. Dalam erti kata lain, Realme 5 meruapakan sebuah telefon pintar yang berbaloi untuk didapatkan dengan penyertaan spesifikasi yang lengkap serta hadir dengan harga mampu milik. Klik di sini untuk mendapatkannya.

Jenama Oppo nampaknya semakin matang dalam mengeluarkan model terbaru mereka. Pada kali ini, model Oppo F11 Pro telah berjaya menjadi antara model terlaris dijual sempena promosi terhad ini.

Mana tidaknya, model ini berjaya menawarkan spesifikasi dan kualiti kamera yang hebat buat para penggunanya. Model ini dilengkapi dengan processor MediaTek Helio P70, 6GB RAM dan 128GB ruang storan.

Selain itu, Oppo F11 Pro turut disertakan dengan sensor kamera 48-megapixel pada bahagian belakang dan kamera 16-megapixel pada bahagian hadapan. Menarik bukan? Oppo F11 Pro yang sebelum ini ditawarkan pada harga RM1,299 kini ditawarkan dengan harga serendah RM899 sahaja sementara stok masih ada. Klik di sini untuk segera mendapatkannya.

Sebuah lagi model yang berjaya membuatkan orang ramai teruja untuk memilikinya adalah Huawei Nova 5T. Hadir dengan harga mampu milik, model ini berjaya menawarkan telefon pintar dengan lima kamera belakang beserta sokongan AI.

Tidak hanya memfokuskan pada bahagian kamera, model ini turut hadir dengan spesifikasi yang hebat. Penggunaan processor Kirin 980 beserta GPU Turbo 3.0 menjanjikan pengalaman gaming yang sempurna khas buat gamer. Selain itu, para pembeli juga turut disertakan dengan charger SuperCharge 22.5W daripada Huawei.

Melalui jualan 12.12, anda berpeluang mendapatkan Huawei Nova 5T dengan harga serendah RM1,249 sahaja. Klik di sini untuk mendapatkan Huawei Nova 5T dengan harga yang rendah.

Hadir sebagai telefon pintar flagship daripada Huawei melalui P-series, model Huawei P30 masih lagi pilihan yang releven sehingga kini.

Hadir dengan spesifikasi RAM 8GB beserta ruang storan 128GB dan ditambah pula dengan keupayaan kameranya yang berpeluang mengambil gambar dengan baik, model ini dilihat pilihan yang berbaloi buat anda yang mahukan telefon pintar dengan kamera terbaik pada harga dibawah RM2,000.

Huawei P30 kini ditawarkan dengan harga serendah RM1,699 sahaja. Oh ya, model ini turut menyokong aplikasi dan servis daripada Google. Dalam erti kata lain, anda boleh terus menggunakan telefon pintar ini tanpa sebarang masalah. Klik di sini untuk dapatkan Huawei P30 dengan harga promosi.

Mula dilancarkan pada tahun lalu, model ini berjaya menjadi pilihan ramai pengguna iPhone berdasarkan harganya yang boleh dikatakan mampu milik bagi produk Apple.

Pada tahun ini, model ini telah menerima penurunan harga sekali lagi selepas Apple melancarkan seleksi model baru. Walau bagaimanapun, model ini dilihat lebih berbaloi untuk didapatkan menerusi jualan 12.12 Lazada.

Mana tidaknya, Apple iPhone XR yang ditawarkan pada harga RM2,899 bakal ditawarkan dengan harga serendah RM2,499 melalui GILA Price Lazada. Berdasarkan tanda harga yang ditawarkan, kami yakin anda tidak boleh mendapatkannya dengan harga yang sama di tempat yang lain. Klik di sini untuk mendapatkan iPhone XR dengan harga promosi.

Berdasarkan ura-ura baru-baru ini, Apple iPhone 9 dijangka bakal ditawarkan pada harga mampu milik. Ketahui lebih lanjut dengan klik pautan di bawah.

Apple iPhone 9 Bakal Dijual Dengan Harga Tidak Sampai RM2,000?

Apple iPhone XR Ditawarkan Dengan Harga Serendah RM2,499 Sempena Jualan 12.12


Kemunculan Tiba-Tiba Abang Kepada Mail Dalam Upin Dan Ipin Buat Netizen Teruja

Baru-baru ini kecoh di ruangan media sosial apabila Ismail bin Mail atau nama timangannya Mail yang merupakan rakan kepada Upin dan Ipin dalam siri animasi popular itu sebenarnya mempunyai seorang abang.

Buat anda yang tidak mengikuti animasi ini, Mail selalunya dianggap sebagai anak tunggal kerana beliau selalu menolong ibunya berniaga seorang diri tanpa pertolongan adik beradik yang lain.

Video berdurasi 41 saat itu mendapat perhatian ramai terutamanya para peminat apabila Mail memperkenalkan abangnya, Izham ketika didatangi kawan-kawannya sewaktu berniaga di pasar.

Wehhh baru tahu Mail ada abang😂😂 pic.twitter.com/IbNWal5Oil

— Aisyah Nasir🇲🇾 (@aisyh_nasir) December 1, 2020

Bagaimanapun, menurut laman Upin Dan Ipin Fandom, Mail sebenarnya memang dinyatakan mempunyai seorang abang, namun ini mungkin kali pertama beliau membuat kemunculan secara langsung dalam animasi berkenaan.

Bukan sahaja muncul dengan abangnya secara tiba-tiba, Mail dalam episod kali ini juga menjual keropok rumpai laut, berbeza dengan kebiasaannya apabila dia hanya menjual ayam goreng.

Rata-rata netizen yang menonton video tersebut pada mulanya terkejut akan informasi baharu tersebut namun mereka tetap memberi tindak balas positif akan perkongsian video tersebut.

“Wow setelah bertahun-tahun menonton siri Upin dan Ipin, tak tahu pun yang dia ada abang? Watak lain pun tidak pernah tunjuk yang mereka mempunyai adik beradik,” komen netizen.

Perkara ini bukan sahaja telah mendapat tindak balas yang positif dari netizen, malah mereka turut berasa teruja untuk melihat watak abang Mail di dalam salah satu episod baharu Upin dan Ipin.

Bukan itu sahaja ada juga netizen yang meninggalkan komen di mana mereka lebih gemar abang Izham ditakdirkan dengan Kak Ros, iaitu kakak kepada Upin dan Ipin.

“Nanti abang Mael mesti akan kahwin dengan Kak Ros,” luah netizen.

“Saya dapat rasakan yang pasti ada seseorang yang menulis mengenai abang Iz dan kak ros,” kata netizen.

Setakat ini masih belum diketahui sama ada penampilan watak abang Izham tersebut akan terus muncul di dalam siri animasi Upin dan Ipin ataupun tidak.

Tetapi perkembangan terbaru dan penambahan watak ini sudah semestinya akan menambahkan lagi kemeriahan dalam siri animasi popular kegilaan rakyat Malaysia ini.

Pasti akan lebih banyak adegan-adegan lucu dan mencuit hati yang akan berlaku dengan kemunculan abang kepada Mail ini jika ianya dikekalkan dalam siri animasi ini.

Baca juga perkongsian kami sebelum ini mengenai Les Copaque yang menghasilkan videp permohonan maaf Fizi terhadap Upin dan Ipin. Baca lebih lanjut pada pautan di bawah.

Les’ Copaque Hasilkan Video Khas Permohonan Maaf Fizi Kepada Upin Dan Ipin

Animasi Dari Indonesia Tiru Upin Dan Ipin?


‘Kemungkinan Besar Gelombang Omicron Akan Mula Di Malaysia’ – Khairy Jamaluddin

Di tahun baharu 2022, Kementerian Kesihatan meminta rakyat Malaysia untuk sentiasa berwaspada dengan gelombang baharu COVID-19 yang bakal melanda negara pada bila-bila masa. Wabak yang kini bermutasi dan dipanggil Omicron itu sudah mula menyerang ke beberapa negara.

Menteri Kesihatan Khairy Jamaluddin berkata antara langkah untuk menghentikan penyebaran wabak itu adalah dengan liputan dos penggalak yang meluas, memakai topeng muka pengudaraan yang baik, melaksanakan TRIIS (Ujian, Laporan, Asingkan, Maklumkan dan Cari), mengaktifkan aplikasi pengesanan kenalan MySejahtera dan kawalan pintu masuk antarabangsa.

Walaupun ada yang berhujah bahawa Omicron kurang berisiko berbanding varian Delta, Khairy berkata Omicron telah terbukti lebih berjangkit daripada Delta. Oleh itu, ia akan memberi tekanan kepada sistem dan kemudahan kesihatan negara jika langkah-langkah awal tidak diambil bagi mengurangkan kadar penularan.

“Sepertimana negara-negara lain, berkemungkinan besar gelombang Omicron akan mula di Malaysia. Liputan dos penggalak yang luas, pemakaian pelitup muka, pengudaraan yang baik, #TRIIS, MySJ Trace & kawalan pintu masuk antarabangsa anatara langkah perlahankan penularan Omicron.

“Ada yang rujuk data kesan Omicron tidak seteruk Delta. Nampak begitu. Tetapi keboleh jangkitan Omicron > Delta. Jika denominator kes lebih besar, sudah pasti kemasukkan hospital/ICU Upwards arrow. @KKMPutrajaya mahu elak sistem kesihatan awam lumpuh. Strategi: perlahankan Omicron,” katanya dalam satu ciapan di Twitter.

Khairy menulis ciapan tersebut sebagai respons kepada kenyataan Ketua Pengarah Kesihatan Malaysia Noor Hisham Abdullah bahawa kadar kebolehjangkitan nasional COVID-19 pada hari Sabtu (1 Jan) berada pada 0.99, meningkat daripada 0.98 daripada hari sebelumnya. Malaysia melaporkan 2,882 jangkitan COVID-19 pada hari Ahad, menjadikan jumlah keseluruhan negara kepada 2.76 juta.

Ini sebab mengapa WHO isytihar varian ‘Omicron’ sangat berbahaya pada ketika ini. Untuk bacaan lanjut, klik pautan di bawah.

Ini Sebab Mengapa WHO Isytihar Varian ‘Omicron’ Sebagai Sangat Berbahaya Pada Ketika Ini

Ubat COVID-19 Berbentuk Pil Dari Pfizers Diuji Pada Manusia, Bakal Digunakan Pada Akhir Tahun Ini?

Mahu Kekang Penularan Varian Omicron, AstraZeneca Sedia Hasilkan Vaksin Terbaru


Kemurungan Akibat ‘Lockdown’, Lelaki Ini Campak Isterinya Dari Tingkat 7

Seorang lelaki yang berasal dari British telah ditangkap oleh pihak berkuasa tempatan selepas dilaporkan mencampak isterinya dari tingkat tujuh disebabkan tertekan dengan perintah lockdown yang dikuatkuasa di Thailand.

Dave Mitchell, seorang pelancong telah bertindak mencampak keluar pasangannya, Sukanda, dari balkoni apartmen kediaman mereka di bandar Rayong.

Namun nasib berpihak kepada Sukanda, 56 tahun, apabila dia jatuh hanya dua tingkat dan mendarat di bumbung yang terletak di tingkat empat. Dia kemudiannya dirawat oleh pasukan perubatan dan memberitahu mereka bahawa si suami mencampaknya dari tingkat tujuh selepas mereka bertengkar.

Dia selepas itu terus di bawa ke hospital untuk diberi rawatan lanjut manakala si suami telah ditahan oleh pihak polis selepas dua jam dipujuk untuk keluar dari apartmen tersebut.

Dalam gambar yang beredar di media antarabangsa, Mitchell berumur 46 tahun duduk di balkoni berwarna putih dan mengangkat tangannya seperti berdoa. Pihak polis turut memberitahu bahawa Sukanda berada dalam pengawasan doktor selepas menderita patah tulang pinggul.

Mitchell memberitahu doktor bahawa dia melakukan perkara tersebut disebabkan tekanan apabila mengetahui bahawa penerbangan pulang ke negara asal dibatalkan disebabkan pandemi COVID-19.

Dia kemudiannya menjadi marah apabila hanya mampu untuk duduk di rumah selepas beberapa tempat hiburan yang lain telah dilarang untuk dibuka oleh kerajaan Thailand.

Pihak polis tempatan dilaporkan masih belum menjalankan siasatan lanjut. Mereka dilaporkan sedang menunggu keadaan Sukanda pulih untuk disoal siasat selepas mengalami cedera parah. Mereka juga sedang menunggu keadaan Mitchell kembali tenang sebelum melanjutkan sesi interogasi dan mengungkap motif sebenar disebalik tindakannya.

P/S: Jangan lupa pakai topeng muka ketika keluar rumah. Jika anda sedang mencari, tekan di sini kerana MR.DIY akan beri potongan harga RM10 untuk setiap pembelian sekotak topeng muka (50s). Cepat sebelum kehabisan stok.

Untuk bacaan lanjut mengenai situasi COVID-19 di beberapa negara luar, klik pautan di bawah.

Wanita Yang ‘Disahkan’ Meninggal Dunia Akibat COVID-19 Hidup Kembali

‘Stress’ Tangani Pesakit COVID-19, Doktor Di New York Bunuh Diri

‘Malaikat Maut’ Turun Padang Untuk Lawan Sikap Degil Rakyat AS Yang Tidak Mahu Kuarantin


Ken Block Kembali Dengan Aksi ‘Drift’ Lebih Hebat

Jika sebut nama Ken Block, pasti ramai yang kenal dengan drift king yang berasal dari Amerika Syarikat ini. Untuk video terbarunya, beliau tidak menggunakan jentera kegemarannya, Ford Fiesta tetapi memilih untuk memandu jentera 1965 Ford Mustang.

Walaupun menggunakan kereta vintaj, Ken selamba sahaja membuat aksi drift mendaki Pikes Peak di Colorado. Paling hebat adalah di minit 5:25. Kalau tersalah tekan minyak, memang terjunam ke dalam gaung Ken bersama keretanya. Selamat menonton aksi Ken Block ini!


Ken Block Meninggal Dunia Selepas Terlibat Dalam Kemalangan Kereta Luncur Salji

Tahun 2023 baru sahaja masuk hari ketiga, dunia sukan permotoran dikejutkan dengan satu khabar dukacita apabila pemandu rali, RX, Gymkhana dan Gymkhana GRID profesional, Ken Block telah meninggal dunia.

Berita tersebut diumumkan melalui Instagram @thehoonigans, kumpulan yang diasaskan bersama oleh mendiang. Dalam hantaran Instagram itu difahamkan Ken Block meninggal dunia disebabkan kemalangan kereta luncur salji (snowmobile) di Utah.

Menurut Facebook Wasatch Country Sheriff’s Office, pihaknya menerima panggilan 911 kira-kira pukul 2.00 petang yang melaporkan kemalangan kereta luncur salji di kawasan Mill Hollow.

Pasukan Mencari dan Menyelamat, bersama-sama dengan penguatkuasaan undang-undang dari Pejabat Syerif Daerah Wasatch, Taman Negeri Utah dan Perkhidmatan Hutan A.S. segera menghantar bantuan.

Ken Block, berusia 55 tahun dari Park City, Utah menunggang kereta luncur salji secara berkumpulan bagaimanapun didapati mangsa keseorangan semasa kejadian itu berlaku.

Beliau melalui kawasan cerun curam, lalu kereta luncur salji yang dinaikinya terjatuh dan terbalik lalu menghempap dirinya. Ken Block disahkan meninggal dunia di tempat kejadian akibat kecederaan yang dialami dalam kemalangan itu.

Pejabat Pemeriksa Perubatan Negeri akan menentukan punca rasmi kematian dalam masa terdekat.

A post shared by Hoonigan Industries (@thehoonigans)

Ken Block merupakan seorang pemandu rali profesional Amerika dengan Hoonigan Racing Division, dahulunya dikenali sebagai Monster World Rally Team.

Block juga merupakan salah seorang pengasas bersama jenama kasut terkenal DC Shoes dan telah bertanding dalam banyak acara sukan aksi, termasuk papan selaju, papan salji, serta motocross.

Selepas menjual pemilikan DC Shoes, Block mengalihkan tumpuan perniagaannya kepada Hoonigan Industries, jenama pakaian untuk peminat automotif. Beliau adalah pemilik bersama dan ‘Head Hoonigan In Charge’ (HHIC) di syarikat itu sebelum kematiannya.

Terima kasih Ken Block kerana berani menongkah arus sukan permotoran dan memberi inspirasi kepada orang ramai sejak tahun 2005 sehinggalah ke hari ini.


Kena Bayar RM120 Untuk Gunting Rambut, Pelancong UK Kecewa Kena ‘Scam’ Dengan Warga Asing Di Bukit Bintang

Sejak sekian lama, Malaysia sering kali menjadi pilihan para pelancong khususnya dari Eropah dan Tanah Arab untuk melancong. Menawarkan seleksi makanan yang enak, murah serta mempunyai pelbagai tempat pelancongan antara yang menarik perhatian pelancong luar.

Dalam pada itu, lain ceritanya apabila pasangan pelancong dari Filipina dan England ini menjadi mangsa ‘scam’ tukang gunting warga asing di Bukit Bintang selepas dikenakan cas sebanyak RM120 untuk potongan rambut.

Menerusi perkongsian TikTok @zoeandczar_, kedai gunting ini mula menawarkan servis menggunting rambut lelaki pada harga RM19. Walau bagaimanapun, harga yang dikenakan kepada pelancong lelaki ini adalah sebanyak RM120 selepas mengetahui pelancong ini menetap di England.

What do you think? Do you also think 120 ringgit is far too much for a trim in a local barber shop in Kuala lumpur? First time this has happened to us in Malaysia 🇲🇾 #malaysia #kualalumpur #kualalumpurmalaysia #malaysiatiktok

Tidak puas hati dengan jumlah cas tinggi yang dikenakan, pasangan ini mulai mempersoalkan harga yang disebutkan tukang gunting dipercayai warga asing ini.

Pasangan pelancong ini turut bertanyakan warga tempatan harga yang sesuai untuk menggunting rambut di mana mereka mendapati harga melebihi RM50 sudah cukup mahal.

Berbeza pula dengan tukang gunting ini yang mendakwa warga tempatan yang tidak membayar cukai. Namun, beliau gagal menjawab mengapa cukai hanya dikenakan kepada pelancong luar sahaja.

Perkongsian yang dibuat pasangan pelancong ini telah mendapat pelbagai respon di kalangan netizen di mana rata-ratanya bersetuju servis menggunting rambut hanyalah sekitar RM15 sehingga RM25 sahaja.

Servis menggunting rambut di salun atau tempat yang lebih mewah mungkin lebih tinggi namun tidak mencecah RM120. Tidak kurang yang terkejut warga asing juga mampu ‘scam’ pelancong luar di Malaysia ini.

Menurut perkongsian pelancong ini, mereka turut mendengar terdapat pelancong luar yang telah dicas sebanyak RM250 untuk servis menggunting rambut sahaja.

Sehubungan dengan itu, orang ramai diminta berhati-hati dengan ‘modus operandi’ yang dibuat segelintir warga asing yang menawarkan servis gunting rambut agar tidak terjerat dengan harga tinggi yang dikenakan.


Kena ‘Friendzone’ Sampai Trauma Dan Murung, Lelaki Saman Wanita RM9.7 Juta

Seorang lelaki yang gagal mendapatkan cinta dan telah di friendzone telah bertindakan memulakan proses saman terhadap wanita tersebut. Alasan disebalik saman itu dibuat adalah kerana beliau trauma selepas mengetahui bahawa wanita itu menganggap mereka hanya sekadar sebagai kawan.

Menurut laporan The Straits Times, tindakan saman sebelum ini telah dibuat, tetapi ditangguhkan oleh mahkamah setelah keduanya bersetuju untuk dikendalikan ke bahagian kaunseling. Setelah hampir satu setengah tahun, lelaki berkenaan yang dikenali sebagai K. Kawshigan masih tidak dapat menerima kenyataan bahawa wanita terbabit, Nora Tan masih tidak mahu menjalinkan hubungan dengan beliau.

Selepas wanita terbabit memutuskan hubungan dengannya, Kawshigan memfailkan dua saman terhadapnya – tuntutan Mahkamah Tinggi $3 juta kerana didakwa menyebabkan “kerosakan reputasi” dan “trauma dan kemurungan” terhadap hidupnya. Beliau juga meminta $22,000 tuntutan kerana didakwa melanggar perjanjian untuk memperbaiki hubungan mereka.

Saman terakhir telah dibatalkan pada awal Januari oleh timbalan pendaftar Mahkamah Negeri, yang berkata bahawa dakwaan Kawshigan adalah “jelas tidak berasas dan tanpa sebab” dan merupakan penyalahgunaan proses mahkamah.


Kena Kecam, Tengku Zafrul Jelaskan Peruntukan B2021 Untuk Kementerian Kesihatan Ialah RM31.9 bilion

Pada 6 November lalu, Menteri Kewangan Malaysia, Tengku Zafrul selesai membentangkan kertas cadangan Belanjawan 2021 di Parlimen yang berjumlah RM332.5 bilion yang sekaligus dianggap belanjawan terbesar yang pernah dibentangkan.

Seperti tahun-tahun sebelum ini, Belanjawan 2021 yang pertama kali dibentang oleh kerajaan Perikatan Nasional (PN) nampaknya tidak terlepas daripada menjadi pertikaian netizen.

Antara topik paling kontroversi dalam Belanjawan 2021 adalah soal peruntukan kesihatan yang didakwa telah ‘dikurangkan’ oleh segelintir netizen.

Dalam usaha untuk memberi kefahaman buat rakyat Malaysia, Tengku Zafrul menerusi laman Facebook dan Twitter beliau telah berkongsi dengan lebih lanjut mengenai peruntukan kesihatan dalam Belanjawan 2021.

Seperti yang diumumkan pada Belanjawan 2021, sebanyak RM31.9 bilion telah diperuntukkan buat Kementerian Kesihatan sekaligus menjadikan bajet yang disalurkan pada kali ini lebih tinggi berbanding tahun lalu dengan RM30.6 bilion.

2.1 … Ini termasuk Bekalan Perubatan Fasiliti Perubatan Kerajaan sebanyak RM2.89 bilion dan Konsesi Penswastaan Makmal Ubat sebanyak RM1.4 bilion.

— Tengku Zafrul 🇲🇾 (@tzafrul_aziz) November 7, 2020

3.1.. Hakikat yang sebenar: tiada bidang kepakaran yang mengalami pengurangan peruntukan.

Difahamkan tiada bidang kepakaran yang mengalami pengurangan peruntukan pada B2021 sebaliknya Buku Anggaran Hasil dan Perbelanjaan Kerajaan, jumlah bagi bekalan perubatan serta bahan guna habis consumables sebanyak RM4.29 bilion telah diasingkan dan diperuntukkan di bawah butiran 080000 (Program Khusus)

5. Dari segi lain, Kerajaan menyediakan RM420 juta untuk tingkatkan Rancangan Makanan Tambahan dengan bekalan susu setiap hari persekolahan untuk murid dari keluarga berpendapatan rendah. Kita mahu anak-anak membesar sihat, mendapat pertumbuhan fizikal dan mental yang menyeluruh.

Menurut Tengku Zafrul, pihak kerajaan turut memperuntukkan sebanyak RM420 juta untuk meningkatkan Rancangan Makanan Tambahan dengan bekalan susu setiap hari persekolahan buat manfaat murid daripada keluarga berpendapatan rendah.

Katanya, peruntukan berkenaan dibuat kerana kerajaan mahu kanak-kanak di Malaysia membesar dengan sihat dan mendapat pertumbuhan fizikal serta mental yang menyeluruh.

Selain itu, sebanyak RM24 juta telah diperuntukkan bagi menangani isu kesihatan mental melalui pengukuhan Program Kesihatan Mental.

6.2.. perkhidmatan klinik secara maya serta penyediaan fasiliti zon saringan dan termometer di kemudahan kesihatan bagi memenuhi SOP norma baharu.

Mengulas mengenai peruntukan COVID-19, pihak kerajaan telah memperuntukkan sebanyak RM475 juta sebagai peruntukan tambahan untuk bekalan reagen dan bahan guna habis yang diperlukan berkaitan Covid-19.

Peruntukan yang ditawarkan merangkumi RM318 juta bagi penyediaan peralatan kelengkapan perlindungan diri dan cecair pembasmi kuman kepada petugas barisan hadapan kita, RM150 juta kepada Agensi Pengurusan Bencana Negara (Nadma) dan RM50 juta bagi perolehan peralatan, bekalan ujian makmal dan ubat-ubatan di hospital pengajar universiti.

8.1.. antaranya untuk membeli Kelengkapan Perlindungan Diri atau PPE, reagen dan bahan guna habis.

Sekali lagi saya ingin menjelaskan, Kerajaan tidak akan berkompromi di dalam usaha melindungi nyawa dan kesihatan rakyat Malaysia.

Selain itu, dimaklumkan pihak kerajaan telah memperuntukkan RM1.8 bilion bagi perlaksaan kawalan pergerakan serta keperluan kesihatan awam berkaitan COVID-19. Tengku Zafrul juga turut memaklumkan pihak kerajaan tidak akan berkompromi di dalam usaha melindungi nayawa dan kesihatan rakyat Malaysia.

Tengku Zafrul berjaya mencuri tumpuan ramai pada Belanjawan 2021 setelah menyarungkan jam tangan G-Shock yang sekaligus menjadi buruan peminat jenama ini.

Jam G-SHOCK ‘Belanjawan 2021’ Tengku Zafrul Kini Jadi Buruan

Tengku Zafrul Bentang Bajet Guna Tablet, Seru Orang Ramai Jaga Alam Sekitar


Kena Marah Dengan Polis, JSPT Minta Penunggang Motosikal Tidak Ikut Belakang Pasukan Kecemasan

Setiap kali ada ambulans atau kenderaan pihak berkuasa sedang dalam kecemasan, pasti akan anda kenderaan lain cuba mengekori daripada belakang untuk mengelak kesesakan lalu-lintas.

Baru-baru ini tular satu rakaman video seorang penunggang motosikal mengekori rapat sebuah kenderaan peronda polis yang sedang mengiringi ambulans. Bagaimanapun, anggota polis segera membuka pintu dan ‘memarahinya’ daripada terus mengikut belakang kereta peronda tersebut.

Memetik Harian Metro, Ketua Jabatan Siasatan dan Penguatkuaan Trafik (JSPT) Kuala Lumpur Asisten Komisioner Sarifudin Mohd Salleh berkata, pihaknya terkesan video berdurasi 35 saat dimuat naik satu pemilik akaun TikTok memaparkan sebuah motosikal mengekori kenderaan polis yang sedang memberi laluan kepada ambulans.

Untuk penunggang motosikal.. jangan duduk di blkg atau tengah jika seperti ini.. membahayakan keselamatan awak dan kenderaan kecemasan.. tolong alert jarak awk dan kenderaan kecemasan.

“Siasatan mendapati kejadian berlaku pada 8.40 pagi ini ketika satu pasukan Unit Polis Peronda Lebuhraya (HMPV) JSPT Kuala Lumpur sedang membuat penugasan rondaan dan pemantauan di sekitar Jinjang serta Kepong.

“Semasa rondaan pasukan melihat sebuah ambulans Angkatan Pertahanan Awam (APM) dari arah bulatan Kepong terhalang laluannya akibat kenderaan padat menghala ke Jalan Kuching.

“Berikutan itu, anggota HMPV mengiring ambulans berkenaan sehingga menghala ke tempat kemalangan yang membabitkan dua motosikal bagi bantuan kecemasan,” katanya dalam kenyataan hari ini.

Walaupun nampak ia seperti satu peluang untuk mengelak kesesakan lalu lintas, namun JSPT memberi peringatan kepada mana-mana penunggang motosikal supaya tidak bertindak demikian pada masa hadapan.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Sementara itu seorang lelaki disangka tidak lagi bernyawa telah memarahi pasukan bomba kerana mengejutnya daripada tidur. Klik pautan di bawah untuk baca lebih lanjut.

Disangka Tidak Bernyawa, Pemandu Disyaki Mabuk Maki Bomba Kerana Kacau Beliau Tidur

Dakwa Dilanggar Lari ‘Escort VIP’, Video Luahan Kekecewaan Pemilik Kereta Cetus Pertikaian Netizen

Pemandu Treler Mengaku Tidak Bersalah Sebabkan Nahas 5 Pelajar USAS


Kena Perli Pakai Topeng ‘Superhero’ Selepas Jaringkan Gol, Ini Jawapan Padu Pemain Arsenal

Jika anda merupakan seorang peminat bola sepak dan sering mengikuti perkembangan semasa bola sepak dunia pasti anda akan mengenali Toni Kroos dan juga Pierre Emerick Aubameyang.

Walaupun Kroos bermain untuk Real Madrid di Sepanyol dan Aubameyang pula bermain untuk Arsenal di England, namun kedua-keduanya baru-baru ini ‘bertembung’ di media sosial gara-gara cara sambutan gol yang dibuat bintang Arsenal itu.

Aubameyang sebelum ini terkenal dengan cara sambutan gol yang unik iaitu dengan menyarungkan topeng-topeng ‘superhero’ seperti Black Panther dan Deadpool serta ramai lagi. Malah, sambutan itu bermula sejak dia bersama BVB Dortmund lagi sebelum menyertai Arsenal.

Bagaimanapun, cara Aubameyang menyambut jaringan gol itu kurang dipersetujui bintang Real Madrid, Toni Kroos yang memberikan komen mengenai perkara itu ketika rakaman podcast bersama Einfach mal Luppen seperti dilaporkan portal Sport Bild di Jerman.

“Jika ianya (sambutan gol) melibatkan tarian dan koreografi, saya mendapati ianya sangat mengarut […]

“Pernah sekali Aubameyang menyambut dengan memakai topeng. Mulai saat itu saya tidak menggemarinya.

“Saya juga tidak merasakan perkara itu boleh menjadi contoh yang baik. Sangat mengarut,” komen Kroos seperti dipetik Sport Bible.

Walaupun sedar dengan hakikat komen tersebut diberikan Kroos sebagai seorang pemain yang sangat dihormati kerana pernah memenangi pelbagai kejuaraan termasuk Piala Dunia FIFA, namun itu tidak menghalang Aubameyang untuk memberikan reaksi balas kepada komen Kroos.

Melalui satu ciapan di Twitter, Aubameyang berkongsikan kembali (retweet) gambar lukisan dirinya oleh kanak-kanak yang diberikan sebagai jawapan kepada definisi kegembiraan sebenar.

Sambil menjelaskan kenapa dia memakai topeng ketika menyambut jaringan yang dilakukan, dia pada masa sama turut membidas pemain bintang Real Madrid itu.

“By the way, adakah Toni Kroos ini mempunyai anak?

“Sekadar untuk mengingatkan, saya melakukannya (sambutan memakai topeng) untuk anak saya beberapa kali sebelum ini dan saya akan melakukannya lagi.

“Saya doakan anda mempunyai anak suatu hari nanti dan membuatkan mereka gembira seperti kanak-kanak di sekolah ini (merujuk kepada gambar lukisan),” ciapnya di Twitter.

By the way Does this @ToniKroos have Kids?Just to remember i did it for my son few Times and i will do it again I wish you have Kids one day and make them happy like this Junior School pupils Talk 🙏🏽👊🏽 and don’t Forget #maskon #staysafe 🤡bis https://t.co/J4ZF1XGlsU

— Aubameyang P-E (@Aubameyang7) November 12, 2020

Selain untuk menjadi inspirasi dan menghiburkan peminat ciliknya, Aubameyang juga pernah menjelaskan dia memilih untuk memakai topeng sebagai simbol mewakili dirinya dan penghormatan.

Perkara ini dinyatakan beliau ketika memakai topeng Black Panther ketika menjaringkan gol di Stadium Emirates pada 2019.

“Saya memerlukan topeng yang boleh mewakili saya dan ianya adalah Black Panther. Di Gabon, pasukan kebangsaan kami dipanggil Panthers,” jelasnya.

Selain memakai topeng Black Panther, beliau sebelum ini juga pernah membuat simbol Wakanda Forever selepas menjaringkan gol sebagai tanda penghormatan kepada mendiang Chadwick Boseman yang meninggal dunia kerana kanser tahun ini.

Baca juga lain-lain perkongsian dan laporan sukan yang pernah kami siarkan sebelum ini melalui pautan di bawah.

Gol ‘Tiki-Taka’ Pasukan Pulau Pinang Ini Raih Perhatian Komuniti Bola Sepak Antarabangsa

Kejayaan Atlet Gimnastik Farah Ann Diraikan Barbie Dalam Boneka Edisi Khas

Mahu Lengkapkan Rekod 30-0, Pengurus Beri Bayangan Khabib Bakal ‘Kembali’


5 Telefon Pintar Berkualiti Yang Anda Boleh Dapat Pada Harga RM800 Dan Ke Bawah

Tidak dinafikan telefon pintar yang satu ketika dulu merupakan simbol kemewahan adalah satu keperluan pada zaman sekarang. Ada yang menggunakan telefon pintar untuk ambil gambar, ada yang untuk pengurusan kerja, ada yang untuk bersosial, dan lain-lain lagi. Namun, ada juga untuk membuat semua perkara di atas.

Jika mahu melakukan semua perkara di atas, pemilihan telefon berkualiti perlu diambil kira sebelum anda membelinya. Kami di sini sedia membantu anda supaya hidup anda ceria dengan smartphone baru yang memenuhi keperluan anda.

Mi4i merupakan telefon pintar yang membawakan beberapa ciri penting yang sangat menarik untuk pengguna. Antara yang menarik adalah kamera belakang dengan 13MP dan hadapan dengan 5MP mampu untuk memberikan kepuasan lebih ketika mengambil gambar.

Untuk anda yang pentingkan kelajuan data, telefon ini tersedia dengan dua slot sim 4G. Ia juga mempunyai 2GB RAM dan 16GB memori simpanan.

Untuk mereka yang sukakan kepuasan paparan, Zenfone 2 ini mampu memberikan apa yang anda mahukan. Memori yang tersedia sebanyak 16GB yang boleh ditambah sehingga 64GB ini juga mampu menyokong rangkaian 4G.

Untuk peminat Lenovo, kami sarankan anda membeli A7000 ini. Ia sesuai untuk menguruskan kerja seharian. Jika bosan, anda boleh bermain game.

Untuk mereka yang sukakan kerja multitask yang ringkas. Huawei 4X menepati pilihan yang ada. Tambahan pula, ia mampu memberi paparan 3D untuk video dan gaming dengan baik.

Tersedia untuk rangkaian 4G dan menyediakan dua slot sim.

Kekurangan bajet lagi? Kami berikan telefon paling murah dalam senarai ini. Lenovo VIBE X S960 sesuai untuk mereka yang gemar mengambil gambar. Dengan paparan resolusi 1080HD. Gambar yang dihasilkan amat jelas.

Apa pun, semua telefon di atas mampu memberikan pengalaman kepada anda untuk melayari The Vocket dengan lebih lancar. Happy shopping guys!

LIKE dan FOLLOW Vocket di Facebook serta Instagram


Kena Perli ‘Takut Mati’, Ini Jawapan Tenang Dr Noor Hisham Buat MP Bintulu

Semalam kecoh apabila Ahli Parlimen Bintulu, Tiong King Sing mengeluarkan kenyataan kontroversi terhadap Ketua Pengarah Kesihatan Dr Noor Hisham Abdullah yang dikatakan “takut mati” kerana tidak turun padang ke Sabah untuk memantau situasi semasa COVID-19 di sana.

Kenyataan yang dibuat Tiong di sidang Dewan Rakyat pada malam semalam bukan sahaja menimbulkan kekecohan dan menyaksikan pertikaman lidah antara ahli parlimen namun turut menimbulkan rasa kurang senang dalam kalangan masyarakat selepas ianya dibuat.

Tidak mahu kenyataan tersebut terus menimbulkan kekeliruan dalam kalangan masyarakat, Ketua Pengarah Kesihatan Dr Noor Hisham pada sidang media petang semalam dengan tenang menjawab perkara berkenaan.

Beliau menjelaskan telah turun padang ke Sabah pada pengakhiran Ogos lalu untuk melihat kesiap-siagaaan pihak kementerian kesihatan dalam menghadapi Pilihan Raya Negeri Sabah sebelum ini.

Malah timbalannya Dr. Chong Chee Kheong juga telah ke Sabah pada minggu lalu selain Tan Sri Dr Jemilah Mahmood, penasihat khas kepada perdana menteri mengenai kesihatan awam turut turun padang pada dua minggu yang lalu.

Mengulas mengenai kenyataan terdahulu yang mengatakan beliau ‘takut mati’, Dr Noor Hisham menjelaskan tiada isu mengenai perkara itu dan membacakan sebahagian ayat al-Quran.

“Jadi tidak timbul isu yang kita takut mati, kalau kita lihat –membaca potongan ayat al-Quran– kita sebagai orang Islam kita terima kematian itu di mana-mana akan berlaku, bukan hanya turun padang atau tidak.

“Apa yang penting adalah kita pasangkan niat kita untuk melaksanakan tugas kita dan niat kita adalah untuk memutuskan rantaian COVID-19 dalam negara kita. dan inilah tujuan utama untuk kita,” katanya dalam sidang media itu.

Tambah beliau lagi, mereka juga terbuka kepada perselisihan pendapat tetapi apa yang penting ketika ini adalah untuk memutuskan jangkitan COVID-19 dan mengelakkan peningkatan kes serta kadar kematian di negara ini.

Ahli parlimen berkenaan bagaimanapun dalam satu laporan yang terbit di Malaysiakini pada tengah malam tadi menjelaskan dia tidak mempunyai niat jahat terhadap Dr Noor Hisham.

Sebaliknya, kenyataan itu menurutnya adalah untuk mengetengahkan rasa tidak puas hati orang ramai terhadap kelemahan kerajaan dalam memberikan respons terhadapan penyebaran COVID-19.

Turut tidak ketinggalan memberikan reaksi mengenai perkara itu juga adalah Menteri di Jabatan Perdana Menteri (Hal Ehwal Agama), Datuk Dr Zulkifli Mohamad Al-Bakri.

Melalui ciapannya di Twitter, beliau juga berharap agar kenyataan yang dikeluarkan oleh ahli parlimen Bintulu itu ‘bukan maksud sebenar beliau’.

KP Kesihatan adalah antara individu terpenting dalam usaha memerangi pandemik COVID-19. Saya yakin, kita semua bersetuju bahawa beliau perlu kekal sihat, bersemangat dan terus berjuang bersama-sama semua barisan hadapan demi maslahah Negara.

— 🇲🇾 Dr. Zulkifli Mohamad Al-Bakri (@drzul_albakri) November 11, 2020

Selain memuji usaha yang dilakukan ketua pengarah kesihatan itu, beliau juga dalam ciapannya turut berkongsikan kisah Sahabat Nabi SAW, Abu Ayyub al-Ansari radhiallahu ‘anhu ketika Muslim berperang dalam rangka menawan kota Konstantinopel.

Berdasarkan kisah berkenaan, itulah semangat yang dimiliki oleh ketua pengarah kesihatan dan keseluruhan petugas barisan hadapan jelasnya.

“Tak ada apa-apa yang boleh mengganggu fokus kita dalam usaha ini.

“Justeru, tidak timbul isu ‘takut mati’,” kongsinya.

Anda boleh membaca perkongsian penuh beliau mengenai kisah sahabat itu melalui pautan di bawah.

“Kenapa sanggup membinasakan diri? Tidakkah Allah mengatakan dalam Al Quran, “Jangan kamu mencampakkan diri kamu ke dalam kebinasaan?”

Beliau berang & menyatakan bahawa ayat itu diturunkan sbg teguran kpd golongan Ansar yg segelintirnya mula berfikir untuk meninggalkan jihad & balik ke kampung halaman untuk bercucuk tanam, kumpul harta. Ini krn telah byk siri kemenangan Islam dlm peperangan yg dilalui.

Kisah ini sentiasa tersemat di hati saya dan menjadi pegangan hidup saya. Sekali kita berjuang, menegakkan prinsip dan kebenaran, apatah lagi perjuangan untuk keselamatan dan keamanan Negara, kita tidak akan berundur!

Baca juga jawapan Dr Noor Hisham sebelum ini mengenai dakwaaan oleh rakyat Malaysia di London yang mengatakan hospital kita serba kekurangan melalui pautan di bawah.

Dakwa Hospital Kerajaan ‘Serba Kurang’, Kenyataan Rakyat Malaysia Di London Ini Undang Perhatian DG Hisham

‘Sapu Air Matamu, Bangkit Dan Terus Berjuang’- Pesan Dr Noor Hisham Buat ‘Frontliners’

Mufti Gesa KKM Pastikan Vaksin COVID-19 Berkesan, Selamat Dan Halal


Kena ‘Pickup Line’ Di Twitter,Netizen Terhibur Jawapan Ringkas Puteri Bongsu YDP Agong

Telatah Puteri Jihan Abdullah yang juga merupakan puteri bongsu kepada Seri Paduka Baginda Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah sering sahaja mencuri tumpuan netizen di Twitter.

Walaupun bergelar sebagai puteri raja, namun ia tidak menghalang Puteri Jihan atau lebih mesra dikenali sebagai TPJ untuk sentiasa berinteraksi dengan pengikutnya di Twitter- daripada berkongsikan gambar sehinggalah melayan telatah mereka yang senang bergurau dengannya.

Seperti yang berlaku pada semalam apabila beliau sempat melayan pickup line daripada para pengikutnya selepas memuat naik gambar sedang melakukan aktiviti scuba diving dengan kapsyen berseloroh “next level social distancing” di akaun Twitternya.

Next level social distancing pic.twitter.com/fPE0w2oVkP

— T P J 🇲🇾 (@jihanabdullah27) August 27, 2020

Ciapan tersebut kemudiannya bukan sahaja mendapat lebih 14,000 sukaan namun dilihat turut mengundang para pengikutnya yang melihat perkongsian tersebut untuk turut sama berkongsi gambar melakukan aktiviti scuba diving sebelum ini.

Namun, apa yang menarik perhatian adalah gambar-gambar tersebut tidak datang secara bersendirian apabila ada antaranya turut ‘ditemani’ dengan ayat-ayat yang cuba memikat TPJ atau pickup line.

nak bagi bunga, tak ada pulak dalam air.. yg ini boleh ke Tengku? sekejap yaa saya kasi cuci dulu. hehehe gurau Tengku @jihanabdullah27 🙏😅 https://t.co/4q15hTrnzc pic.twitter.com/XNkzfrGUTL

— Mohd Nur Aiman (@nuraimansuhaimi) August 27, 2020

Bismillah Assalamualaikum Tengku sudi naik kereta dgn saya? pic.twitter.com/kXzBzxxhMC

— A Reef (@arifsamshuri) August 27, 2020

Walaupun dihujani dengan pickup line daripada para pengikutnya namun TPJ dilihat berjaya ‘menolak’ pelawaan tersebut dengan tenang dan bersahaja untuk tidak mengecewakan peminatnya itu.

Malahan, reaksinya menolak itu berjaya membuatkan netizen dan mendapat lebih perhatian daripada perkongsian asalnya yang berkongsikan gambar beliau sedang menyelam sebelum itu.

“Tak apa saya berenang sahaja,” balas TPJ dengan bersahaja kepada pickup line yang dibuat pengikutnya sebelum itu.

Tersengih sorang-sorang baca ni. 😂😂😂 https://t.co/6fG4yQaIwJ

— Lisaリサ 🇲🇾 (@lisa_1903) August 28, 2020

takpe saya berenang je https://t.co/EofD9PQ9FK

Walaupun ringkas dan bersahaja namun jawapan daripada TPJ itu berjaya meraih lebih 9,000 retweet dengan rata-rata terhibur dengan jawapan bersahaja yang diberikannya itu.

Bukan sahaja terhibur namun netizen juga secara berjemaah mengucapkan ‘takziah’ kepada lelaki tersebut yang dianggap ‘gagal’ dalam cubaannya untuk memikat puteri raja itu.

Rejection paling smooth https://t.co/NFgNrObvIb

— Din Kenobi🇲🇾 (@syxfdnyshh) August 27, 2020

Imagine getting rejected by the princess herself 😭 https://t.co/jddQ8C4Dhc

— Sandhiya (@_sandhiya_) August 27, 2020

Baca juga reaksi daripada TPJ sebelum ini selepas didakwa netizen tidak memakai pelitup muka ketika melakukan lawatan ke Pusat Sains Negara baru-baru ini di pautan di bawah.

Ditegur Tidak Pakai Pelitup Muka, Tengku Puteri Jihan Jawab Dakwaan Netizen Di Twitter

Raja Permaisuri Agong Jawab Isu Tutup Akaun Twitter


Kena ‘Reject’ Sebab Dapur Buruk, Cara YouTuber Ini Terima Kritikan Dipuji Netizen

YouTuber yang kian meningkat naik, Azfar Heri atau nama sebenarnya Mohammad Azfar Herisyam, 23, memang cukup dikenali dengan telatahnya yang kelakar dan hadir dengan video masaknya yang santai serta bersahaja.

Bagi yang mengenali personaliti media sosial ini pasti mengetahui bahawa beliau memang tidak pernah malu untuk menunjukkan realiti kehidupan sebenarnya. Hal ini secara tidak langsung telah membuatkan para peminatnya merasa lebih dekat dengan personaliti media sosial ini.

Baru-baru ini menerusi video terbaharu yang telah dikongsikan beliau di YouTube, personaliti media sosial tersebut telah menunjukkan transformasi dapur terbaharunya untuk tatapan umum.

Turut dikongsikan di dalam video tersebut ialah pengalamannya yang harus berdepan dengan kritikan segelintir pihak mengenai kediaman beliau yang dikatakan kelihatan buruk.

“Ada satu brand ini yang nak bekerjasama untuk buat video sewaktu PKP. Saya sudah record video dua tiga kali, mereka tak nak. Mereka mahu saya shoot ditempat lain kerana dapur rumah saya tak cantik,” katanya di dalam video tersebut.

“Saya sedih dan terkilan kerana gaya video saya memang macam vlogging dan kasual. Brand ini rasa dapur saya buruk sangat jadi mereka tak jadi nak bekerjasama. Saya cerita kepada mak saya yang saya ditolak sebab dapur tak cantik, mak saya pun sedih,” tambah personaliti media sosial itu lagi.

Tidak lama selepas video tersebut disiarkan, terdapat banyak respon yang diberikan oleh peminat serta rakan kepada personaliti media sosial ini. Rata-rata dari mereka berpendapat bahawa jenama tersebut tidak sepatutnya bertindak seperti itu.

Disamping itu, para netizen turut memuji sikap Azfar yang memilih untuk kekal tenang meskipun diberikan kritikan yang menyakitkan hati.

Lepas tgk vlog @Azfarheri aku admired betul dgn cara dia encounter bad criticism. How he actually improve himself instead hentam brand tu. Dia influencer dan dia boleh buat but he choose not to. Orang reject dia. Dia improve diri. Dia n family dia untung dapat dapur baru. https://t.co/IvciLt0nR2

Tak pernah terfikir langsung nak judge benda tu. Kitorang just focus & love your content! Teruskan berkarya @Azfarheri ✨

Semoga terus berjaya dan jadi inspirasi utk lagi ramai orang azfar! 🤩

— Nad 💝 TelekungTravelSurpriseBox (@telekungjalan) February 8, 2021

Walaupun ramai yang meminta agar jenama tersebut didedahkan, Azfar bagaimanapun berkata bahawa beliau mengambil kritikan tersebut sebagai pembakar semangat untuk mengubah hidupnya ke arah yang lebih baik.

Beliau turut berkata bahawa beliau mengambil insiden tersebut sebagai sebuah pengalaman yang harus ditempuh sebagai content creator.

“Sebelum ini pun saya ada buat video memasak dan ada orang komen dapur buruk, tapi saya tak kisah. Waktu itu saya bukan orang senang tapi sekarang kita perbaiki sikit demi sikit,” katanya.

Personaliti media sosial tersebut turut juga membuat perkongsian di akaun Instagram peribadi miliknya menunjukkan dapur baru beliau yang telah diubah suai. Perkongsian tersebut bukan sahaja dibanjiri pujian dari peminat dan rakan, malah dari penyanyi kesayangan Malaysia, Yuna.

A post shared by Azfar Herisyam (@azfarheri)

Diharapkan perkongsian ini boleh memberikan anda sedikit motivasi ketika berhadapan kritikan yang menyakitkan hati. Ambil iktibar dari cara personaliti media ini menerima kritikan dan komen negatif dan cuba aplikasikan ia pada kehidupan seharian kita.

Sementara itu, baca juga perkongsian kami yang lain menerusi pautan di bawah. Selamat membaca!

Pernah Rugi Lima Angka, Khairulaming Kongsi Kisah Jatuh Bangun Hasilkan Sambal Nyet

Mahu Pengamal Ilmu Hitam Ditangkap, Caprice Dedah Diganggu Bomoh Tanpa Henti


Bagaimana Kami Kena Samun Di Brussels Semasa Travel Backpack Di Eropah

Semasa kami merancang perjalanan kembara ke wilayah Balkan, kami mendapat berita promosi tiket penerbangan murah dari Belgium ke Jordan.

Jadi, kami membuat keputusan untuk merebut promosi tiket tersebut, lalu menyusun perjalanan kami dari wilayah Balkan sehingga ke Belgium sebagai destinasi terakhir pengembaraan kami selama 27 hari.

Kerana ingin meminimumkan perbelanjaan, kami bergilir diantara tidur di hostel dan juga tidur di stesen bas apabila mengambil perjalanan malam, terutama di negara Eropah tengah yang begitu mahal kos perbelanjaannya.

Tetapi, kami juga mengambil kira soal keselamatan, dengan memastikan stesen bas atau kereta api yang menjadi tempat kami berteduh selesa dan selamat kerana semasa di negara Eropah Tengah cuaca mula sejuk.

Pada jam 4 pagi kami tiba di destinasi terakhir kembara kami di stesen bas Brussels setelah melalui perjalanan selama 8 jam dari Frankfurt. Suasana agak sunyi dan hari masih gelap.

Baca: Pengalaman Cemas Lelaki Ini Dan Rakannya Diculik Dan Dirompak Sehari Lepas Tiba Di Vietnam

Kami berlegar-legar di sekitar stesen bas itu, bagi mencari tempat untuk berehat sementara menunggu waktu subuh dan hari mulai terang. Kami memilih untuk berehat di tempat duduk yang terdapat ramai orang di situ.

Kelihatan juga beberapa pengunjung lain yang tidur dan berehat juga di sekitar stesen itu.

Setelah itu, dua orang daripada kami mengambil peluang untuk berehat seketika di kerusi setelah merasakan tempat itu selamat. Sementara saya pula berjaga kerana ingin menunggu waktu subuh sambil menghubungi keluarga bagi bertanya khabar ibu saya di tanah air.

Sedang saya leka berborak di talian, tidak jauh dari tempat kami berehat, saya terlihat kelibat seorang lelaki yang mencurigakan berhampiran kawan saya yang sedang tidur.

Saya perhatikan gerak gerinya dari jauh dalam keadaan samar-samar kerana hari masih gelap. Setelah mendapati ‘Line Clear’ Lelaki tersebut mula bergerak ke arah kawan-kawan saya yang sedang lena tidur dan mengambil Iphone milik seorang kawan saya yang diletakkan di sampingnya. Kemudian tangannya mencapai sebuah beg yang berisi kamera DSLR.

Tanpa membuang masa, saya terus melangkah laju mengejar pencuri itu yang tidak jauh daripada saya. Beliau kelihatan terkejut dengan kehadiran saya, lantas menyerah dan memulangkan semula barang kami yang dicuri setelah saya mengugut untuk memukulnya.

Dari raut wajahnya saya dapat mengenal pasti, pencuri tersebut adalah orang Arab kerana saya banyak bergaul dan mempunyai ramai kenalan Arab di tempat pengajian saya di Jordan. Setelah saya pastikan barang-barang yang dicurinya telah dipulangkan kesemuanya, saya lepaskan pencuri itu dengan memberi amaran kepadanya.

Kerana kekecohan daripada kejadian itu, kawan-kawan saya pun terjaga lalu saya menceritakan kejadian tersebut kepada mereka yang kelihatan masih sugul dengan kejadian yang tidak disangka itu.

Kemudian mereka memeriksa barang-barang lain, jika ada yang dicuri tanpa disedari. Ternyata, terdapat sebuah backpack sebesar 60 liter milik salah seorang daripada kami telah lesap dicuri.

Kami mengesyaki pencuri tadi yang mencuri beg tersebut yang berisi pakaian dan juga terdapat sedikit duit di dalamnya. Lantas, kedua orang kawan saya pergi mengejar pencuri tadi. Sementara saya menjaga barang.

Tiba-tiba mereka dihalang oleh seorang pemuda Arab, bertanyakan soalan dan menunjukkan gaya simpati dan ingin membantu kami. Beliau mencadangkan agar tidak mengejar pencuri tersebut, tetapi pergi ke bahagian keselamatan untuk melihat cctv.

Saya mengesyaki pemuda Arab itu adalah salah seorang daripada kumpulan pencuri tadi. Kerana, beliau tiba-tiba muncul dan seperti sudah tahu beg kami disamun sebentar tadi.

Apabila hari sudah agak terang, kami berpindah ke sebuah kafe tidak jauh dari tempat kejadian. Di situ kami bertemu dengan seorang rakyat Malaysia yang mengembara secara solo.

Kami menceritakan kejadian yang menimpa kami sebentar tadi, lalu beliau pun mengakui yang di situ terdapat ramai pencuri yang berlegar-legar di sekitar stesen itu. Kerana beliau juga hampir menjadi mangsa ragut, namun beliau cepat menyedari dan lebih berwaspada selepas itu.

Sedang kami berbual, tidak jauh dari tempat duduk kami terdapat satu keluarga dari Filipina yang mundar mandir dalam keadaan resah di sekitar kafe itu seperti mencari barang yang hilang. Lalu, kami bertanya apa yang mereka cari? Mereka menceritakan kepada kami, yang beg mereka yang berisi passport baru saja hilang dicuri semasa mereka sedang leka di kafe itu.

Terkejut kami mendengar cerita keluarga itu, kerana kejadian itu berlaku tidak lama selepas kami disamun. Kami pun mengambil keputusan untuk membuat laporan polis bersama keluarga tersebut.

Kejadian itu membuatkan mood travel kami sedikit down dan rasa ingin pulang segera.

Oleh itu, saya ingin kongsikan beberapa tips keselamatan berikut :

1. Study taktik scammer membuat aktiviti mereka dan kenal pasti tempat-tempat yang hot dengan scammer.

2. Walau di mana dan siapa sahaja kita temui semasa travel, jangan mudah-mudah menaruh kepercayaan selagi kita tidak benar-benar mengenali mereka.

3. Jangan terlalu ingin berjimat, sehingga menggadaikan keselamatan dan menyebabkan perjalanan travel kita menjadi tidak menyeronokkan.

4. Barang dan dokumen penting seperti passport, duit tunai dan kad debit / kredit, simpan di dalam pouch bag kecil yang tersembunyi dan pastikan sentiasa berada dengan kita setiap masa.

5. Sentiasa berwaspada walau berada di tempat yang kita rasa selamat. Kerana penyamun ada di mana-mana dan gerak geri kita sentiasa diperhatikan.

6. Jika travel berkumpulan, buat giliran berjaga jika mahu berehat di tempat awam dan di waktu malam.

7. Bawa alat yang boleh digunakan ketika berhadapan dengan penyamun, seperti spray atau alat getaran eletrik terutama traveler wanita.

8. Jangan terlalu menunjuk yang kita kaya dengan mendedahkan barang berharga di tempat awam.

9. Simpan nombor pejabat kedutaan negara yang kita lawati, jika berlaku masalah dan memerlukan bantuan kita tahu siapa yang boleh dihubungi.

10. Akhir sekali, jangan lupa berdoa dan meminta restu daripada kedua orang tua semasa travel. Yang ini, ramai yang pandang remeh. Tetapi, inilah faktor yang saya rasa telah menyelamatkan saya daripada disamun.

Baca lagi: Dirompak Sewaktu Travel Di Eropah Dan Ini Yang Telah Berlaku Ke Atas Saya


Kena Tempias Isu ‘Cuci Duit’, Sharnaaz Ahmad Tegur Netizen Yang Seru Boikot Perniagaan Bubble Bee

Umum mengetahui isu apabila Shuib dipanggil oleh Suruhanjaya Pencegahan Rasuah Malaysia (SPRM) untuk membantu penyiasatan berhubung sindiket ‘Macau Scam’ dan judi dalam talian yang disyaki ‘mencuci’ ratusan juta ringgit.

Berikutan itu, beberapa individu telah ditahan termasuk seorang ahli perniagaan wanita yang didakwa merupakan dalang sindiket tersebut. Difahamkan, ahli perniagaan yang dikenali sebagai Datin A itu memiliki 4 cawangan rangkaian francais minuman milik Shuib.

Lantaran itu, perniagaan minuman Bubble Bee yang diusahakan oleh Shuib dan juga diusahakan oleh beberapa selebriti lain menerima tempiasnya apabila ada netizen yang menyeru untuk memboikot perniagaan itu.

Boikot je lah franchise yang scammer 2 ekor lagi tu beli dari Shuib tu. 3 franchise Bubblebee tu yang geng-geng scammer ni bukak. Gampang betul perangai cuci duit haram.

— YB Kak Mira 👩🏼🦳 (@mighvv) October 4, 2020

Kalau betul boikot je semua pic.twitter.com/5pCDjJOlpZ

Justeru itu, komen tersebut mendapat perhatian Sharnaaz Ahmad yang juga pemilik Bubble Bee cawangan Danau Kota, Setapak. Sharnaaz menegur dan menegaskan bahawa mereka tiada kaitan dengan aktiviti jenayah yang dilakukan oleh datin berkenaan. Tambahnya, mereka hanya mencari rezeki halal.

Jangan begitu yb, kami ni takdak kena mengena, kami cari rezeki halal.. https://t.co/CXThil0GHS

— Sharnaaz Basir Ahmad (@SharnaazAhmad) October 5, 2020

Apakah pendapat anda mengenai isu ini? Wajarkah mereka yang tidak bersalah turut menerima tempias perbuatan Datin A tersebut?

Sementara itu, buat anda yang terlepas pandang isu ini boleh klik pautan di bawah untuk ketahui lebih lanjut.

Sering Pamer Kemewahan Di Media Sosial, SPRM Tahan Datuk Seri Disyaki Terlibat ‘Macau Scam’

Pengurus Sahkan Shuib Hadir Ke Ibu Pejabat SPRM Untuk Diambil Keterangan


Kena Terjah Ketika Siaran Langsung, Netizen Akui Masih Merindui Kelibat Inspektor Mazlan

Jika anda merupakan salah seorang peminat siri drama kepolisan Gerak Khas, pasti anda masih mengingati kelibat Inspektor Mazlan lakonan AC Mizal suatu ketika dahulu.

Pernah mencuri tumpuan dengan lakonannya dalam Gerak Khas The Movie pada 2001, watak yang dibawakan pelakon yang kini bergelar pengacara itu ternyata masih diingati rata-rata rakyat Malaysia.

Antara babak yang paling diingati sudah pasti kisah persahabatannya dengan Inspektor Aleza dan babak di mana beliau melakukan penyamaran sebagai wanita untuk operasi sulit.

Kini selepas 15 tahun menghilang, keberadaan Inspektor Mazlan akhirnya diketahui selepas beliau berjaya ditahan oleh sepasukan pelakon siri berkenaan ketika siaran langsung Vokal Mania di TV3 baru-baru ini.

Tambah menarik, Datuk Yusof Haslam sendiri turut turun padang untuk ‘menahan’ Inspektor Mazlan ini.

“Awak ditahan kerana meninggalkan Gerak Khas, 15 tahun yang lalu. Kenapa?” soalnya kepada pengacara berkenaan.

Anda boleh menonton detik-detik mengujakan penahanan tersebut melalui perkongsian video di bawah.

Walaupun persembahan berkenaan difahamkan untuk mempromosikan musim terakhir Gerak Khas yang kini ditayangkan di TV3, namun ianya sudah cukup untuk membuatkan netizen mengimbau kembali kenangan lama bersama watak berkenaan.

Daripada lebih 200 komen yang ditinggalkan, boleh dikatakan hampir semua mengatakan mereka merindui telatah Inspektor Mazlan dan pelakon-pelakon asal yang pernah mewarnai siri berkenaan suatu ketika dahulu.

“Please, buat come back kejap Inspektor Mazlan, Aliza, Lim, Linggam dan Sarjan Hashim, rinduuuu,”.

“Aku tahun (lahir) 1996, waktu kecil masih sempat zaman-zaman Gerak Khas The Movie, zaman AC Mizal. Tambah lagi zaman tu bukan zaman gajet mcm sekarang,”

“Suka tengok Inspektor Mazlan ni dulu, watak dia polis yang serius time kerja, time tak kerja sengal-sengal ubi,” antara komen yang ditinggalkan netizen.

Buat anda yang terlepas, siri Gerak Khas kini sedang ditayangkan di TV3 untuk musim terakhir mereka. Baca lebih lanjut mengenai perkhabaran ini melalui pautan di bawah.

Selepas 20 Tahun Bersiaran Di RTM, Netizen Terkejut Siri Akhir Gerak Khas Bakal Ditayangkan Di TV3

Bakal Pencen Tidak Lama Lagi, ‘Detektif Lingam’ Kini Buka Dapur Gerak Khas

Terima Sambutan Hangat Dari Peminat, Yusof Haslam Sahkan Ini ‘Titik Noktah’ Buat Gerak Khas


Kenaikan Harga Tol PLUS Setiap 3 Tahun, Mulai Tahun Depan

Projek Lebuhraya Usahasama Bhd (PLUS) berhak menaikkan kadar tol lebuhraya di bawah konsesi mereka sebanyak 5% setiap 3 tahun, mulai tahun hadapan.

Kenaikan ini akan berlangsung sehingga konsesi tamat pada 2038, menurut Timbalan Menteri Kerja Raya Datuk Rosnah Abdul Rashid Shirlin.

Beliau menjawab persoalan Datuk Ahmad Fauzi Zahari (BN-Setiawangsa) ketika sesi Dewan Rakyat yang meminta penjelasan adakah lanjutan tempoh konsesi bermaksud tiada kenaikan harga tol sehingga 2038.

"Berdasarkan perjanjian tambahan konsesi yang ditandatangani pada November 2011, kerajaan dan PLUS bersetuju untuk tidak menaikkan kadar tol dalam tempoh 5 tahun bermula 2011 sehingga 2015."

"Kenaikan akan bermula pada tahun 2016, kecuali di Jambatan Pulau Pinang yang akan menyaksikan tiada kenaikan kadar tol sehingga tamat tempoh konsesi pada Disember 2038."

"Kenaikan kadar tol ditetapkan sebanyak 5% setiap 3 tahun sehingga konsesi tamat pada 2038," kata beliau lagi.

Kajian semula terhadap perjanjian konsesi PLUS dibuat pada tahun 2011, menjadikan konsesi itu dibenar menaikkan kadar tol sebanyak 5% pada setiap 3 tahun.

Walau bagaimanapun, Rosnah berkata tiada kenaikan telah berlaku dari 2011 hingga kini.

Beliau mengesahkan kenaikan akan berlaku tahun hadapan.

Rosnah menambah, kerajaan akan mengkaji tentang kenaikan kadar tol dengan mengambil kira indeks harga pengguna dan jumlah trafik dengan perakuan juruaudit yang berkelayakan.

"Ini bermakna tiada kenaikan automatik oleh PLUS," katanya.

PLUS dimiliki oleh Khazanah Nasional Bhd.

Kenaikan kadar tol terakhir berlangsung bulan lepas di 12 lebuhraya, tetapi tidak melibatkan lebuhraya PLUS.

PLUS adalah pemegang konsesi untuk Lebuhraya Utara-Selatan, Lebuhraya Baru Lembah Klang (NKVE), Lebuhraya Persekutuan Laluan 2, Lebuhraya Seremban-Port Dickson (SPDH), Lebuhraya Utara-Selatan Hubungan Tengah (ELITE), Lebuhraya Hubungan Kedua Malaysia Singapura (LINK2), Lebuhraya Butterworth-Kulim (BKE) dan Jambatan Pulau Pinang.

BACA: Penumpang ERL Bayar Tambang RM55 Sehala Mulai 1 Januari

BACA: Kadar Tol Baru 17 Lebuh Raya Mulai Khamis

LIKE dan FOLLOW Vocket di Facebook serta Instagram


Kenakan Caj Tambahan Jika Bawa Barang, Tindakan Pemandu Grab Ini Cetus Perbalahan Netizen

Setiap kali mendapatkan perkhidmatan e-hailing daripada mana-mana platform, sudah pastinya para pengguna akan dimaklumkan jumlah yang perlu dibayar berdasarkan apa yang dipaparkan pada aplikasi mengikut tempat yang ingin dituju.

Dalam pada itu, lain ceritanya pada kali ini apabila seorang wanita menjadi mangsa seorang pemandu platform Grab di mana beliau terpaksa membayar lebih hanya kerana pemandu tersebut membantu mengangkat barang ke dalam kereta.

Situasi yang berlaku sekaligus menimbulkan rasa kurang puas pengguna Grab ini terhadap pemandu di mana beliau telah merakam sambil bertanya punca beliau dikenakan bayaran lebih sebelum dikongsikan menerusi TikTok @_zynbl.

Spe yg bwk grab tu tlg explain jap mmg rule grab mcm ni eh? Kalau bwk brg2 yg kite bwk ada cas penambahan lagi? New rules grab 2023 ke ni? 😅 #fyp #fypシ゚viral #fypdongggggggg

Berdasarkan perkongsian, pemandu Grab yang mendakwa sudah menjadi pemandu lebih 5 tahun ini memamklumkan para penumpang sememangnya perlu membayar lebih sekiranya membawa barang. Tambahan lagi, pemandu ini memaklumkan beliau sendiri yang terpaksa membawa barang ke dalam kereta.

Situasi yang dikongsikan di TikTok telah mendapat pelbagai reaksi netizen yang menyokong dan tidak menyokong tindakan pemandu Grab tersebut. Bukan itu sahaja, akaun rasmi Grab juga turut memberi komen isu yang berlaku dengan menyuruh pengguna Grab ini membuat laporan pada aplikasi mereka.

Meraih pelbagai respon di kalangan netizen, wanita ini tampil memuat naik sebuah lagi video penjelasan penuh isu yang berlaku di mana beliau memaklumkan kakaknya sebelum menaiki Grab telah membeli sedikit barangan yang terdiri daripada pampers dan susu bayi.

Membawa barangan pada tangan kanan dan kiri, kakaknya memilih untuk membuat pesanan Grab meskipun jarak tempat kerja ke rumah cuma sekitar 3 minit sahaja.

Replying to @GrabMY done explain🙂 semoga dgn penjelasan ni korang boleh faham 😅 sbb kekok nak ckp semenanjung tu yg gagap sikit 😂 #fyp #fypシ゚viral #fypsarawak #paritrajabatupahatjohor #anakrantau

Dalam pada itu, segalanya berubah apabila tambang yang sepatutnya sebanyak RM6 dikenakan sebanyak RM11 di mana pemandu ini mendakwa RM5 dikenakan kerana membawa barang.

Meskipun berang dengan arahan yang dibuat oleh pemandu Grab tersebut, difahamkan kakaknya selaku penumpang turut membayar sebanyak RM11 kepada pemandu tersebut.

Pada ruangan komen, perkongsian wanita ini telah mendapat pelbagai respon di kalangan netizen. Malah, terdapat netizen yang memaklumkan turut pernah menjadi ‘mangsa’ pemandu ini yang turut dipaksa bayar lebih kerana membawa barangan.

Sementara itu, difahamkan pemandu Grab tersebut telah dikenakan tindakan oleh pihak Grab di mana beliau telah dikenakan sekatan untuk membawa penumpang.


Ini Cara Kenal Pasti Simptom ADHD Mengikut 3 Peringkat Usia Anak

ADHD ialah singkatan kepada ‘Attention Deficit Hyperactivity Disorder’, iaitu satu keadaan yang menunjukkan simptom di mana seseorang tidak dapat memberikan perhatian penuh (inattentiveness), suka mengikut gerak hati/impulsif (impulsive) dan terlampau aktif/hiperaktif (hyperactive).

Sebelum ini, ADHD dikenali sebagai ADD iaitu ‘Attention Deficit Disorder’. ADHD boleh dialami oleh kanak-kanak atau orang dewasa, tetapi lazimnya simptom akan bermula sewaktu kanak-kanak lagi.

Simptom ADHD adalah pelbagai dan mungkin berbeza antara satu individu dengan individu yang lain. Hanya doktor pakar yang boleh kenal pasti dan pastikannya. Namun, ibu bapa boleh kenal pasti beberapa petanda awal sepanjang anak membesar.

Kanak-kanak memang aktif dan ada ketikanya seakan sukar dikawal. Tetapi, bagaimana mahu membezakan sama ada betul-betul ADHD atau aktif yang normal?
Biasanya kanak-kanak yang mengalami ADHD mempunyai keaktifan yang agak ekstrim.

Kanak-kanak memang biasa kita lihat melompat-lompat, berlari ke sana-sini, memanjat kerusi meja atau bercakap tanpa henti. Tetapi ada hadnya.

Manakala kanak-kanak ADHD tidak boleh duduk diam, tidak boleh fokus atau tidak boleh tumpukan perhatian pada sesuatu perkara dalam tempoh yang panjang. Namun begitu, mereka boleh fokus pada perkara yang diminati seperti permainan video atau sesuatu benda.

Perlu diingat, tidak semua kanak-kanak ADHD berkelakuan hiperaktif sewaktu kecil. Namun jika benar kanak-kanak tersebut mengalami ADHD, simptom akan muncul lebih ketara semasa usia ini. Mereka sukar menumpukan perhatian, bermasalah untuk membuat keputusan yang betul atau merancang sesuatu.

Kanak-kanak di usia ini juga menghadapi masalah dengan kanak-kanak seusianya dalam berkongsi benda, mengikut giliran, membiarkan orang lain bercakap dan menyiapkan kerja sekolah atau tugasan di rumah.

Mereka juga boleh jadi lebih emosional. Jika berlaku sesuatu perkara yang mengecewakan, mereka akan menunjukkannya.

Contohnya, jika ibu bapa katakan mahu belikan permainan kesukaan, dia akan menyebutnya tanpa henti. Atau jika ibu bapa tidak bersetuju dengan sesuatu perkara, mereka akan mudah marah dan mengamuk.

Disebabkan ada kalanya mereka tidak dapat berfikir dengan jelas, mereka mungkin cenderung untuk mengalami kemalangan. Ibu bapa dan keluarga perlu lebih berhati-hati dan memerhatikan gerak-geri mereka untuk memastikan keselamatan terjamin.

Menurut pakar, tiada ujian untuk menentukan ADHD. Banyak kanak-kanak mungkin menunjukkan beberapa petanda, tetapi bagi diagnosis ADHD, beberapa petanda perlu hadir sekurang-kurangnya 6 bulan dan memberi kesan kepada kehidupan sosial dan sekolah anak.

Ibu bapa, jika sudah maklum bahawa anak mengalami ADHD, mereka perlu berbincang lanjut dengan doktor untuk kenal pasti ubatan yang perlu. Kanak-kanak ADHD lazimnya memerlukan rawatan melalui ubat-ubatan dan terapi kelakuan.

Meningkat usia remaja, keadaan hiperaktif mungkin beransur baik. Tetapi anak tersebut mungkin masih lagi menghadapi masalah tidak boleh duduk diam atau selesa duduk dalam tempoh yang lama.

Remaja dengan ADHD akan menghadapi masalah untuk menumpukan perhatian pada kerja sekolah tetapi mungkin boleh fokus kepada permainan video yang memberikan ganjaran serta-merta.

Semua remaja boleh bersikap emosional, tetapi remaja dengan ADHD menghadapi sedikit masalah untuk kawal emosi mereka.

Disebabkan mereka cenderung untuk bersikap impulsif, remaja dengan ADHD mungkin lebih mudah terlibat dalam kegiatan berisiko tinggi seperti penipuan dan kecurian.

Isu keselamatan sewaktu mereka mereka mengendalikan kenderaan bermotor juga perlu diberi perhatian kerana dikhuatiri mereka tidak dapat mengawal pemanduan dengan baik.

Doktor mungkin telah memberikan rawatan untuk mengawal simptom yang muncul. Namun jika ibu bapa dapati rawatan tersebut semakin kurang berkesan, berbincanglah dengan doktor untuk menukar rawatan.


Kenali 10 Rupa Nafsu Yang Perlu Dijinakkan Atau Dilumatkan

Keadaan masalah sosial di kalangan masyarakat di Malaysia semakin menjadi-jadi sehingga ada yang mengatakan seperti lebih teruk dari haiwan yang tidak berakal.

Adakah kita berjiwa atau bernafsu seperti haiwan?

Dalam sastera Arab, nafsu bermaksud “jiwa kehidupan” atau “ghairah dan hasrat duniawi”.

Apabila orang mendengar perkataan nafsu, pasti akan ingat perkara yang jahat-jahat sahaja. Sedangkan, nafsu itu adakalanya baik dan adakalanya jahat. Jika dilatih nafsu itu ke arah kebaikan, pasti nafsu itu boleh membawakan kita ke syurga.

Bak kata Imam Al Ghazali, nafsu itu seperti anjing. Jika dilatih dan dijinakkan ia pasti akan menjadi baik.

Nafsu ialah organ rohani manusia yang memiliki pengaruh paling banyak dan paling besar di antara anggota rohani yang lain. Nafsu mengeluarkan arahan kepada anggota jasmani untuk melakukan sesuatu tindakan.

Pembahagian nafsu secara umumnya boleh dibahagikan kepada 2 bahagian iaitu:

– 7 peringkat yang ditempuh oleh diri atau nafsu manusia
– 10 rupa nafsu yang menggambarkan jiwa atau sifat tercela yang ada pada manusia.

Artikel ini akan menghuraikan secara ringkas 10 rupa nafsu (jiwa/sifat tercela) yang ada dalam diri manusia, yang perlu dijinakkan atau dihapuskan/dihindari.

(1) Nafsu kalbiyah
– Sifat anjing
– yang kewujudannya antara lain suka memonopoli

(2) Nafsu himariyah
– Jiwa keldai
– yang pandai memikul namun tidak mengerti sedikit pun apa yang dipikulnya
– dengan kata lain, ia tidak memahami masalah

(3) Nafsu sabu’iyah
– Jiwa serigala
– suka-suka menyakiti atau menganiaya orang lain dengan cara apa pun

(4) Nafsu fa’riyah
– Hati tikus
– sebangsa merosak, atau semacamnya

(5) Nafsu dzatis-suhumi wa hamati wal-hayati wal-aqrabi
-Jiwa binatang penyengat
– berupa sebagai ular dan kala jengking
– senang menyindir-nyindir orang, menyakiti hati orang, dengki, dendam, dan sepertinya

(6) Nafsu khinziriyah
– Sifat babi
– suka kepada yang kotor, busuk, hapak, dan yang menjijikkan

(7) Nafsu thusiyah
– Nafsu merak
– antara lain suka menyombongkan diri, suka beraksi, berlagak, busung dada, dan sebagainya

(8) Nafsu jamaliyah
– Nafsu unta
– tak punya rasa santun, kasih sayang, tidak bermasyarakat, tidak peduli kesusahan orang lain
– yang penting dirinya selamat dan untung

(9) Nafsu dubbiyah
– Jiwa beruang
– biarpun kuat dan gagah, tapi pendek akal dan dungu

(10) Nafsu qirdiyah
– Jiwa beruk
– diberi ia mengejek, tidak diberi ia mencebik
– sinis dan suka melecehkan/memandang ringan

Sumber: Buku “Kenali 7 Peringkat Nafsu”.


5 Telefon Pintar Dibawah RM1,000 Berbaloi Anda Dapatkan Sempena Jualan 12.12

Memandangkan hari ini heboh dengan jualan 12.12, Lazada ternyata tidak melepaskan peluang untuk mengadakan promosi hebat. Dalam erti kata lain, masa untuk anda shopping di Lazada kembali lagi dengan lambakan potongan harga sehingga 70% untuk barangan yang terpilih! Wow!

Tidak kira sama ada barangan makanan seperti Milo dan Nescafe sehinggalah kepada barangan elektronik dan TV semuanya dijual dengan harga promo.

Dalam pelbagai kategori, kami tertarik untuk mengulas dengan lebih lanjut mengenai smartphone yang ditawarkan dengan harga promosi sempena saleLazada pada kali ini. Berikut merupakan 5 telefon pintar yang berbaloi anda dapatkan dengan harga dibawah RM1,000 melalui promosi masa singkat ini.

Pada minggu ini, Asus telah melancarkan sebuah telefon pintar dengan penyertaan spesifikasi yang boleh dikatakan menarik dengan harga mampu milik. Telefon pintar ini disasarkan buat mereka yang kerap mendengar muzik, menonton video atau bermain game dalam tempoh yang lama.

Model yang dikeluarkan pada minggu ini merupakan model yang berjaya menarik perhatian ramai pada tahun lalu iaitu Zenfone Max Pro M1. Melalui model terbaru ini Asus telah menyertakan processor Snapdragon 660 dengan RAM 4/6GB. Menariknya, model ini berjaya menyertakan kapasiti bateri bersaiz 5,000mAh di dalam sebuah telefon pintar yang boleh tahan nipis ini.

Menerusi promosi jualan 12.12 Lazada yang berlangsung pada hari ini, model ini kini ditawarkan dengan harga permulaan RM859 sahaja. Pada kami ianya harga penawaran yang rendah daripada Asus berdasarkan spesifikasi yang ditawarkan. Anda boleh klik disini untuk mendapatkannya.

Berjaya menerusi model Mi A1 pada tahun lalu, Xiaomi pada tahun ini telah melancarkan model kedua daripada siri Android One mereka iaitu Mi A2. Model ini hadir dengan penyertaan processor Snapdragon 625, 4GB RAM serta 64GB ruang storan.

Apa yang membuatkan orang ramai tergilakan akan model ini adalah penggunaan Stock Android. Dalam erti kata lain, para pengguna berpeluang menerima kemaskini Android dengan lebih pantas. Selain itu, anda tidak lagi diganggu daripada aplikasi-aplikasi yang ditawarkan oleh pihak jenama.

Pada kami model ini sesuai digunakan buat mereka yang mahukan yang terbaik pada telefon pintar Android mereka tanpa mahu berbelanja besar. Penyertaan skrin 5.84-inci ini pastinya puas ditonton ditambah pula dengan bingkainya yang kurang dengan bezel.

Xiaomi Mi A2 sebelum ini mula ditawarkan pada harga RM1,099 manakala pada hari ini harganya cuma serendah RM799 sahaja. Berbaloi bukan? Klik disini untuk mendapatkan Xiaomi Mi A2.

Huawei pernah mencetus fenomena melalui model Huawei Nova 2i dengan penawaran dwi-kamera pada telefon pintar kelas pertengahan. Melalui model ini, Huawei nampaknya telah memperkemaskan lagi siri model ini dengan penawaran saiz skrin yang lebih besar serta kamera yang lebih mantap.

Dari segi spesifikasi, Huawei Nova 3i dilengkapkan dengan processor Kirin 710 serta RAM 4GB. Ruang storan sehingga 128GB juga bakal membuatkan anda tidak lagi perlu risau untuk mengambil gambar dan video sebanyak yang mungkin.

Menariknya melalui model ini, bersesuaian dengan rekannya badannya yang agak fancy dengan penyertaan warna twilight, Huawei Nova 3i turut dilengkapkan dengan kamera hadapan 24-megapixel yang membolehkan anda mendapatkan gambar selfie yang terbaik. Kamera belakang Nova 3i pula disertakan dengan dwi-kamera sensor 16-megapixel.

Oh ya, anda juga turut berpeluang unlock Nova 3i dengan menggunakan sistem pengecaman wajah. Agak futuristik dan menarik bukan bagi telefon pintar dibawah paras RM1,000?. Anda boleh klik disini untuk mendapatkan Huawei Nova 3i dengan harga serendah RM989 sahaja. Terdapat dua pilihan warna yang boleh didapatkan iaitu twilight serta hitam.

Jenama Realme berjaya mengejutkan ramai apabila berjaya menawarkan telefon pintar dengan spesifikasi yang boleh dikatakan agak menarik dengan harga mampu milik.

Rekaannya yang seakaan telefon pintar flagship serta spesifikasinya yang memukau antara yang membukan model ini menjadi pilihan ramai. Dengan saiz skrin 6.3-inci Full HD, Realme 2 Pro turut dikuasakan dengan processor Snapdragon 660.

Apa yang membuatkan orang ramai teruja mengenai model ini adalah spesifikasi yang ditawarkan dengan penawaran RAM 8GB beserta 128 GB ruang storan. Nak tahu apa lebih best? Model ini boleh didapati dengan promosi bersempena jualan 12.12 ini dengan harga dibawah paras RM1,000.

Anda boleh klik disini untuk maklumat lanjut mengenai Realme 2 Pro. Sebelum itu, jom tonton review Ajam daripada VOCKET untuk mengetahui dengan lebih lanjut apa yang best mengenai Realme 2 Pro.

Huawei nampaknya semakin rancak dalam memperkenalkan telefon pintar yang menepati citarasa pengguna. Pada kali ini, Huawei baru-baru ini telah melancarkan sebuah telefon pintar khas buat mereka yang mahukan saiz skrin yang besar dengan penawaran skrin 6.5-inci.

Sama seperti Huawei Nova 3i, model ini turut menggunakan processor yang sama iaitu Kirin 710. RAM dan ruang storan yang disertakan pula adalah 4GB dan 64GB. Berdasarkan saiz skrinnya yang besar, model ini turut disertakan dengan bateri berkapasiti 4,000mAh.

Dari segi kamera, Huawei turut menekankan soal AI dimana keempat-empat kamera daripada model ini dilengkapkan dengan teknologi AI. Kamera hadapan Y9 2019 disertakan dengan sensor 16-megapixel manakala kamera belakang dengan sensor 13-megapixel.

Sekiranya anda sedang mencari telefon pintar terbaik beserta saiz skrin yang besar untuk kepuasan berganda, Huawei Y9 2019 adalah jawapannya. Anda boleh klik disini untuk mendapatkan Huawei Y9 2019 beserta barangan free gift menarik. Oh ya, pembelian juga boleh dibuat secara ansuran sehingga enam bulan.


Kenali 4 Jenis Kopi Mahal Yang Pelanggan Aku Selalu Salah Beli

Sebagai seorang barista, situasi di bawah selalu aku alami.

Mr X : Tadi saya order Cappuccino. Kenapa ada foam banyak sangat dan pahit sangat ni? Ringan pula tu?

Aku : Oh Cappuccino memang macam tu. Letak espresso shot, lepas tu letak susu sikit dan foam yang banyak.

Mr X : Eh. Kan Cappucino ada susu. Takde, takde. Saya nak tambah susu juga. Biar penuh.

Aku : (Dalam hati) Susu banyak tu Cafe Latte, sambil menambah susu dalam cawannya.

Situasi seperti ini dah banyak berlaku. Pelanggan tak tahu tapi buat-buat tahu sebab ego ataupun tak nak malu bertanya. Jadi, jom kita belajar sikit jenis kopi.

Dua jenis pelanggan akan order Espresso ni. Satu, newbie customer yang baru nak cuba minum kopi. Selalu dengar Espresso je kan. Selalunya kami akan bagitau Espresso ni gelas kecil sangat dalam 30 ml dan hanya pure extract coffee supaya tukar order lain. Tak berbaloi kalau tak pandai minum.

Kedua, regular customer yang memang pandai minum espresso. Cara minumnya kena slurp bersembur dalam mulut laju-laju supaya semua kopi memenuhi mulut, baru dapat rasa kopi sebenar dan perlu diminum dalam kurang 30 saat untuk rasa yang paling kaw sebelum crema-nya (minyak kopi) tersejat ke udara. Crema ini yang dikejar oleh coffee lover. Contohnya Mr M yang tibai 6-7 Espresso shot setiap kali datang. Level gila kopi.

Baca: Kopi Ini Sangat ‘Kaww’ Sehingga Boleh Buat Anda Berjaga Selama 18 Jam

Ni pun ramai newbie suka order sebab ni juga yang mereka selalu dengar. Capp cumalah espresso shot + susu sikit je dan foam yang banyak. Secara teori, foam tersebut untuk preserve crema (minyak kopi) espresso untuk tahan lama.

Bila ada latte, maksudnya espresso shot + susu segar yang dipanaskan dalam jumlah yang banyak. Jika ditambah dengan choco/ caramel/vanilla/dark choco maka jadilah Mocha Latte/ Caramel Latte/ Vanilla Latte/ Double Chocolate Latte.

Secara jujur, anda pilihlah kumpulan kopi ini jika untuk minum kopi biasa-biasa sambil baca buku/berborak/selfie masuk Instagram untuk like.

Americano ialah espresso shot + air panas sahaja. Tiada susu. Bahasa kampung Kopi O. Jika dicampur dengan hazelnut (badam) , dipanggil Hazelnut Americano. Sesuai untuk yang tak suka susu.

Ada banyak lagi jenis kopi lain seperti Dopio, Lungo, Red Eyes, Long Black, Affigato etc tapi cukuplah 4 jenis kopi untuk panduan anda membeli kopi mahal di CBTL/Starbuck dll.

Tanya saja barista kalau tak pasti. Rugi bayar mahal-mahal tapi dapat kopi yang tak sesuai dengan lidah anda. Aku tak apa sebab dapat kopi free setiap hari.

Nota: Kalau salah, mohon betulkan. Saya cuma noob barista.

Baca lagi: Kopi Daripada Hasil Tinja Gajah Ini Kini Adalah Yang Termahal Di Dunia


Kenali Anak-Anak Dari Sudut Psikologi Mereka Sebelum Terlepas Peluang. Anak Satu Anugerah

Anak-anak adalah kain putih. Bagaimana dicorakkan begitulah hasilnya.

Fitrah, anak kecil mahu sentiasa bersama insan yang disayangi, mereka akan melakukan apa sahaja aksi agar matlamat mereka tercapai. Aksi-aksi ini yang kadang kala, sebagai orang tua yang banyak sangat kerja menganggap tindakan itu amat mengganggu.

Anak-anak, semasa kecil mereka memilih orang tua atas dasar, itu sahaja pilihan yang mereka ada. Setelah bersekolah, ruang membuat pilihan menjadi lebih luas, tetapi mereka masih menagih perhatian orang tua dengan membuktikan kemampuan mereka.

Tetapi kan, mak ayah selalu terlepas bab ini.

Namun, manusia kekal manusia. Sampai suatu tahap anak-anak juga ada jalan dan pilihan sendiri.

Persoalan itu kami pulangkan untuk dinilai sendiri.

Like dan share page The Vocket di facebook.


Kenali 5 Panduan Asas Rawatan Islamik Untuk Elak Ditipu ‘Penunggang Agama’

Sekarang ini ada banyak pusat rawatan yang meletakkan kata ‘Islamik’ pada nama pusat rawatan mereka. Paling tidak pun ada nama ala-ala Arab. Nak pula orang yang merawat tu pun memakai imej ‘Islamik’ juga. Kita pun jadi makin mudah nak percaya tanpa tahu benar atau salah.

InshaAllah penulisan ini bertujuan untuk mengelakkan masyarakat kita dari penipuan golongan ‘penunggang agama’ ini dan sebagainya. Lebih utama lagi, sebagai umat Islam kita wajib menjauhkan diri daripada syirik.

Jadi macam mana nak tahu perubatan yang didakwa sebagai Islamik itu benar atau bukan, boleh pakai atau tidak? Periksa tentang 5 perkara ini.

1. Penampilan perawat dan sekitar pusat rawatan.

Kita boleh buat pemerhatian awal terhadap perawat dari penampilan mereka. Sebaiknya mereka berpakaian menutup aurat dengan sempurna dan tidak memakai sebarang tangkal atau perhiasan yang tak sepatutnya. Antara yang kita maklum, lelaki tak sepatutnya memakai rantai, gelang dan perhiasan emas.

Begitu juga dengan tempat rawatan. Kita boleh periksa serba sedikit dengan melihat di sekitarnya sekiranya ada terletak atau tergantung perhiasan yang meragukan.

Kalau ada apa-apa yang meragukan kita, tak salah untuk kita bertanya secara baik. Ini penting untuk kita dapatkan kepastian.

Sebaiknya tidak meletakkan atau merunding sebarang harga,bayaran ‘pengeras’ pada awal atau sebelum memulakan rawatan.

Pada hukumnya tidaklah haram, ianya harus (dibolehkan) dan tak dinafikan ada juga pusat perubatan yang menetapkan harga, tapi masih boleh pakai .

Tapi dalam praktis perubatan Islam, yang sebaiknya adalah pesakit hanya beri apa yang dia mampu dan rasa setimpal dengan rawatan yang diterima. Dalam erti kata lain yang selalu kita guna pakai ‘bayaran secara ikhlas’.

Dan bila bercakap pasal ‘bayaran ikhlas’, ada pula sebahagian daripada masyarakat kita cuma bayar semurah yang boleh. Janganlah begitu, itu mengambil kesempatan namanya.

Bab bayaran ni ada juga ustaz-ustaz yang tegas. Sebab mereka berpegang sungguh yang mereka tak jual ayat Allah.

Contoh: Bila dah dirawat, anda tanya: ‘Berapa bayaran ni ustaz?’. Sampai ke sudah la dia tak minta, tak terima, bahkan mungkin dia terus balik. Hasil rawatan tu semuanya izin Allah, dan kalimah dalam Al-Quran tu sangat tak ternilai untuk kita pandai-pandai letakkan harga.

Jadi macam mana nak bayar? Bagi saja jumlah yang anda nak bagi secara baik, tanpa tanya apa-apa. Dan pastikan sebolehnya jumlah tu setimpal dengan kadar rawatannya.

Untuk kebanyakan kes biasa, RM 50-100 sudah memadai,lebih dari cukup. Ini tidak termasuk rawatan yang lebih serius seperti gangguan santau, dan lain-lain. Untuk kes sebegitu perlu rujuk kepada mereka yang merawat.

Ada ustaz yang datang dari jauh untuk merawat kita, jadi perlu ambil kira jarak perjalanan mereka juga. Kalau kita yang pergi ke pusat rawatan tu lain cerita. Dan tempoh rawatan mungkin makan masa hingga 2-3 jam membaca ayat-ayat Ruqyah. Jadi kalau anda rasa berbaloi dan mampu, bayarlah lebih.

Kalau ada pusat rawatan atau perawat yang kenakan syarat bayaran atau ‘pengeras’ yang serba unik, sebaiknya tinggalkan.

Kita boleh pastikan bacaan yang digunakan dalam rawatan adalah dari ayat Al-Quran, dan zikir-zikir yang ma’thur dari hadith Rasulullah s.a.w.

Kalau ada sebarang bacaan yang meragukan atau kurang jelas semasa rawatan, silakan tanya: “Ustaz baca ayat apa ye?”.

InshaAllah nanti dia akan jelaskan, ayat atau zikir dari mana, sama ada ayat Al-Quran, zikir atau doa dari hadith ataupun apa yang dipelajari dari guru/syeikh nya. Dia sepatutnya mampu beri penjelasan, walaupun ringkas.

Kalau jawapan dia ada yang meragukan kita, atau berunsur khurafat, maka dengan sopan berkatalah: “Saya mintak diri duluuuu okbaii“.

Dalam rawatan Islamik, bacaan paling asas adalah bacaan istighfar, selawat, ta’awwuz, surah Al-Fatihah, 3 Qul (al-Ikhlas, al-Falaq dan an-Nās), dan Ayatul Kursiy. Bacaan diulang berkali-kali sehingga pesakit menunjukkan tindak balas dan dapat diubati, dengan izin Allah.

Jika perawat tu ada membacakan ayat-ayat yang jelas baik, InshaAllah kita boleh terima dan teruskan rawatan dengan mereka.

4. Menjaga aurat dan batas-batas yang berkaitan.

Pesakit tidak perlu buka aurat mereka, atau disentuh di tempat yang tak sepatutnya.

Yang sebaiknya dalam rawatan adalah kedua-dua pesakit dan perawat perlu berada dalam keadaan berwuduk, menutup aurat dengan sempurna, dan pesakit menghadap kiblat. Jadi kalau pesakit dan perawat adalah berlainan jantina dan bukan mahram, sebaiknya perlu ada sekurang-kurangnya seorang mahram sebagai saksi sepanjang rawatan.

Kalau betul-betul perlu, perawat mesti minta izin mahram pesakit sebelum menyentuh pesakit.

Kalau perawat minta buka baju kain semua, dan kita rasa tersangat ragu, silakan minta diri secara baik dan tinggalkan. Dah Islamik apanya kalau sampai pegang sana sini kan?

Sebelum rawat lagi, dah tetapkan perlu ada sesi ‘follow up’ sampai berkali-kali. Tak patut.

Dalam kebanyakan kes, tak perlu follow up pun. Kebiasaannya pesakit akan terus sembuh dalam sekali rawatan InshaAllah. Kecuali dalam kes yang lebih berat (seperti santau & sebagainya). Selalunya selepas rawatan, ustaz cuma akan nasihatkan pesakit untuk banyakkan bertaubat dan tambahkan amal, sebagai penguat diri.

Itulah ‘follow up treatment’ yang terbaik dan sebetulnya kembali beramal dan sentiasa meminta pertolongan hanya kepada Allah.

Bayangkan dalam satu sesi rawatan dia dah tetapkan bayaran sekian-sekian, lepas tu dia tetapkan pula perlu ada sesi follow up berkali-kali. Anda patut soal dia, “Ini pusat rawatan Islamik ke,  Hair Care centre?”. Mesti dia akan terkesima di situ.

InshaAllah dengan memerhatikan 5 perkara asas ini anda akan dapat rawatan Islamik yang sebetulnya. Penulisan ini adalah dari pengalaman dan ilmu saya yang sangat sedikit. Saya tak nafikan ada banyak cabang lagi dalam ilmu perubatan Islam, tetapi itu adalah di luar pengamalan saya.

Kata al-Marhum TG Haron Din, rawatan Islam bukanlah rawatan alternatif, tetapi rawatan Islam adalah rawatan ‘complimentary’.

Alternatif bermakna ambil yang ini tinggal yang itu. Seperti pilihan bila satu cara tak jadi, baru kita pilih cara lain. Perubatan Islam bukan begitu. Perubatan Islam perlu diambil bagi melengkapi (complement) rawatan alopati (konvensional). Ia tak sepatutnya menjadi pilihan kedua bagi umat Islam. Rawatan Islam dan alopati perlu seiring dalam setiap rawatan yang dijalani.

Contohnya sebelum memulakan pembedahan, boleh dibacakan Ruqyah terlebih dahulu. Doktor atau perawat perlu memberikan harapan dan kekuatan rohani kepada pesakit.

Melengkapi di sini pula bermaksud kita amalkan zikir, sentiasa berdoa, membaca Al-Quran, selawat dan lain-lain di samping menjalani rawatan konvensional. Kerana perubatan konvensional adalah penawar bagi jasmani, tetapi perubatan Islam adalah penawar bagi roh dan hati.


Kenali Bella Poarch, Wanita Paling Terkenal Di TikTok Yang Dituduh Pengikut Illuminati

Bagi sesetengah orang, mereka mungkin tidak mengenali Bella Poarch. Mereka mungkin tertanya-tanya daripada manakah wanita muda ini datang? Dan bagaimana dia boleh menjadi begitu popular?

Bekerja sebagai bintang media sosial, Bella Poarch mula terkenal dengan video lip-sync di aplikasi TikTok. Video yang dimuat naik pada 17 Ogos itu telah menjadi antara video yang paling banyak mendapat tanda suka di TikTok. Kini, kira-kira dua setengah bulan selepas video itu disiarkan, ia telah mempunyai lebih daripada 41 juta tanda suka dan setengah bilion tontonan.

Sejak kejadian yang tidak diduga itu, Poarch kini telah menjadi antara salah satu bintang TikTok paling popular di dunia dengan lebih dari 40 juta pengikut.

Bagaimanapun, kebanyakan orang mempersoal bagaimana dia naik popular begitu cepat? Dengan video pertamanya di TikTok adalah April 2020 – bulan yang sama dia mencipta akaun Twitter. Manakala saluran YouTube dengan namanya yang mempunyai kira-kira 172,000 pengikut pula dicipta pada Mac 2020 dan laman Instagram miliknya yang mempunyai 7.4 juta pengikut pula mula dibina seawal tahun 2016.

Bella Poarch adalah seorang warga Amerika-Filipina. Dia sempat tinggal di Filipina dan kemudian berpindah bersama keluarganya ke Hawaii. Ketika sudah meningkat dewasa, dia mendaftar di bawah Angkatan Laut AS.

Melalui laporan InTheKnow, nama sebenar Bella telah dipersoalkan sejak dia menjadi popular. Melalui foto yang dimuat naik, kelihatan beliau memakai pakaian seragam Tentera Laut AS dan mempunyai tanda nama lain di bajunya, iaitu Taylor. Kebanyakan orang percaya bahawa Bella bukanlah namanya yang sebenar. Bukan itu sahaja, tarikh lahirnya pada Februari 1997, turut dipersoal oleh orang ramai, lapor PopBuzz.

A post shared by Bella Poarch (@bella.poarch)

Dia mula sertai TikTok pada bulan April 2020 dan sejak itu, dia melonjak popular dengan begitu cepat. Bayangkan dalam masa kurang dari sebulan, Bella sudah mempunyai lebih dari 40 juta pengikut di TikTok. Dia mula mencipta pelbagai video, namun yang paling popular adalah video lagu “M to the B” oleh Millie B. Video yang dibuat oleh Bella dengan menggunakan lagu itu menjadi viral dan mencipta rekod sebagai video paling banyak ditonton.

Sejak itu, Bella telah memfokuskan untuk mencipta kandungan ke arah lucu, video lip-sync, tarian dan beberapa kandungan video dia sedang bermain game. Setelah berjaya mencipta fenomena di laman TikTok, dia mula mencipta saluran YouTube dan laman Twitter.

Bella telah terpalit dengan beberapa kontroversi sejak dia menjadi sensasi di aplikasi TikTok. Antara kontroversi yang dicipta olehnya adalah berkenaan tatu bendera “matahari terbit” di badannya. Tatu itu dikatakan sensitif bagi rakyat Korea Selatan, kerana ia adalah tatu khas yang menunjukkan penjajahan Jepun ke atas negara Korea.

Bintang media sosial tersebut telah membuat permohonan maaf kepada para peminat dan mengatakan bahawa dia tidak tahu mengenai sejarah simbol tersebut dan mula menyembunyikan kepada umum setelah faham sejarah disebalik lambang terbabit.

Y’all really trying to cancel me for calling my friend by his nickname??? Check my Facebook pic.twitter.com/UxcPqjClXm

— Bella Poarch (@bellapoarch) September 9, 2020

Dia juga tidak terlepas daripada tuduhan rasis. Terdahulu, Bella pernah memanggil salah seorang temannya di media sosial sebagai “Harambe”, yang merupakan seekor gorila yang terbunuh pada tahun 2016. Untuk pengetahuan anda, monyet atau gorila sering digunakan untuk mengejek orang kulit hitam. Bella pula tampil mempertahankan kenyataannya, di mana dia mengatakan bahawa nama itu sudah digunakan ketika dia tinggal di Jepun.

The Daily Dot melaporkan bahawa satu video viral yang berlegar di laman TikTok pada bulan Oktober lalu menuduh bahawa Poarch telah menjual jiwanya kepada kumpulan Illuminati. Tidak pasti bagaimana dakwaan ini timbul, tetapi melihat kepada populariti yang diraih Poarch dalam masa yang singkat, di tambah pula dengan beberapa kontroversi lain, kebanyakan orang lebih senang dengan teori konspirasi.

Dakwaan tersebut dibuat oleh penguna TikTok dengan nama @larissadenisee. Dia mendakwa bahawa Poarch telah menjual jiwanya kepada kumpulan Illuminati dan mengatakan bahawa gambar Poarch dengan solekan syaitan diambil sebulan sebelum dia menjadi viral di TikTok. Video yang menjadi rujukan @larissadenisee dimuat naik pada 30 April.

#greenscreen #foryou #bellapoarch #hollywood #truth #conspiracy

Bagaimanapun, BuzzFeed News melaporkan bahawa kejayaan Poarch dalam waktu yang singkat didorong oleh wajahnya yang cantik dan videonya yang segar. Ia adalah kandungan atau konten yang mahu dilihat oleh kebanyakan anak muda masa kini.

Terdahulu, seorang lelaki hanya duduk dan pandang kamera, namun video TikTok olehnya meraih lebih 20 juta tontonan. Klik pautan dibawah untuk membaca.

Hanya Duduk Dan Pandang Kamera, Netizen Bingung Video TikToker Ini Raih Lebih 20 Juta Tontonan

Lebih ‘Makan Garam’, Nasihat Pak Utih Di TikTok Ini Raih Perhatian Bakal Suami

Pekerja Kilang Tenusu Ini Kantoi Mandi ‘Susu’ Selepas Rakan Muat Naik Video Di TikTok


Kenali Bomoh Moden Dari Singapura, Kaut Untung RM216,000 Sebulan Dengan Hanya Membaca Mantera

Di alam serba moden ini, anda mungkin tidak percaya dengan wujudnya ahli sihir atau mereka yang masih mengamalkan ilmu hitam. Tetapi, jika anda berpeluang untuk singgah ke kampung-kampung atau kawasan luar bandar yang jauh dari arus kemodenan. Anda mungkin akan berjumpa dengan kumpulan yang masih mengamalkan ilmu ini.

Namun, bagi cerita kali ini. Ia sedikit lain. Kerana bomoh atau ahli sihir moden ini duduknya di bandar Singapura dan dia berjaya memperoleh sekitar $ 70,000 atau sekitar RM216,906 sebulan bagi perkhidmatan membaca mantera, kad nasib, menjual anak patung berhantu dan membuat lilin berbentuk alat kelamin.

Bambi Leong yang berumur 28 tahun menggelarkan dirinya sebagai DarkWitchBambi. Dia mempunyai premis perniagaan yang dinamakan sebagai The Love Witch. Leong menawarkan perkhidmatan menjual buku mantera yang membolehkan pelanggan bercakap dengan orang yang sudah mati dan menyakitkan orang yang masih hidup. Selain itu, dia juga memberi perkhidmatan yang membantu rohani dan dalaman manusia.

Diceritakan oleh Coconut Singapore, difahamkan bahawa anak patung yang dipegang oleh Leong itu sebenarnya hidup dan dibuat dengan bantuan seorang lelaki yang mempunyai hubungan dengan pasangan di Amerika Syarikat. Dia memiliki lebih dari 100 anak patung, beberapa di antaranya dipamerkan di dalam bilik dan dijaga rapi, katanya ia adalah harta turun temurun dari datuk dan nenek.

Bagi pelanggan pula, Leong menyatakan bahawa mereka datang kebanyakannya dari kaum wanita. Dan masalah utama yang selalu diceritakan kepadanya adalah cinta. Sewaktu membaca mantra cinta, Leong akan mengukir nama dan tarikh lahir lelaki atau perempuan yang dimahukan oleh pelanggannya ke sebatang lilin dan membakarnya dengan salah satu minyak khas.

Ketika ditemubual oleh Asia One, Leong menyatakan bahawa pengalaman pertama dia melihat benda-benda ghaib adalah semasa dia kecil. Bermula sejak umur 2 tahun Leong telah didedahkan dengan pengalaman yang penuh mistik. Ada satu ketika sewaktu Leong dan sepupunya bermain, mereka melihat satu bayangan putih yang mempunyai mata memerhati mereka dari sudut ruang.

Apabila dia menceritakan pengalaman mistik itu kepada nenek dan ibunya, mereka menerima perkara itu dengan senang hati dan memberitahu Leong bahawa mereka juga mengalami pengalaman yang serupa. Manakala ayahnya yang sudah bercerai dengan ibunya menyebut pengalaman mistik ini sebagai halusinasi.

Leong mula serius dalam industri ilmu ghaib ini pada 2019. Dia meninggalkan kerjanya sebagai guru Bahasa Inggeris kerana tidak rasa itu adalah pekerjaan yang tepat untuknya. Selepas berhenti kerja, dia mula menawarkan perkhidmatan membaca kad nasib di Carousell, langkah pertama yang membantu mempromosikan perniagaannya.

A post shared by Bambi (@bambidarkwitch)

Apa yang membuatkan dia kuat dan terus maju kini adalah disebabkan oleh maklum balas positif dari pelanggan. Namun Leong akui, masih ada orang yang mempersoalkan perkhidmatan yang ditawarkan olehnya. “[Beberapa] orang anggap saya bergurau ketika saya memberitahu mereka apa yang saya lakukan,” Leong akui pernah dipukul dan diejek oleh seorang lelaki disebabkan dia jujur dengan pekerjaannya. “[Mereka yang tidak percaya] kadang-kadang boleh menjadi kurang ajar.”

Daripada cuba membantah, Leong lebih suka membiarkan saja komen-komen tersebut dan memilih untuk memberi tumpuan kepada pelanggan yang menyokongnya, “Sekiranya seseorang tidak mempercayai sihir, maka mereka tidak akan percaya buat selamanya.”

Terdahulu, para pasukan penyelidik terkejut apabila menjumpai tongkat berbentuk ular yang dipercayai milik bomoh pada 4400 tahun yang lalu. Klik pautan di bawah untuk membaca.

Ilmuwan Rasa Seram Sejuk Selepas Jumpa Tongkat Ular Milik Bomoh Berusia 4,400 Tahun Lalu

Kelibat Wanita Misteri Disangka ‘Hantu’ Berjaya Dirakam Kamera, Cetus Tanda Tanya Netizen

Kemalangan Misteri Membabitkan Penunggang Motosikal Dan ‘Hantu’ Cetus Tanda Tanya Netizen


Kenali Briged Al-Qassam, Pejuang Yang Berjaya Menakutkan Tentera Zionis Israel

Pada akhir bulan Ramadan tahun ini, Palestin sekali lagi diuji dan dibasahi dengan tumpahan darah berikutan diserang bertubi-tubi oleh tentera Zionis Israel Laknatullah.

Namun, berita hari ini kedengaran agak baik apabila tentera Zionis dilaporkan telah berundur dan meninggalkan kawasan perkarangan Masjid Al-Aqsa selepas menerima amaran dan serangan balas daripada perajurit Briged Al-Qassam.

Selepas amaran Al-Qassam, tentera Zionis telah berundur dan meninggalkan kawasan Masjidil Aqsa secara keseluruhan.

Alhamdulillah. Allahuakbar. #SavePalestine pic.twitter.com/4LAToh3zQI

Untuk pengetahuan anda, Briged Al-Qassam adalah sayap ketenteraan Harakat al-Muqawamah al-Islamiyah (HAMAS). Tentera ini dikatakan sangat digeruni oleh tentera Zionis berikutan kejayaan mereka yang mampu bertempur dengan rejim tersebut biarpun teknologi ketenteraan milik mereka tidak secanggih tentera Zionis.

Briged Al Qassam menyatakan mereka menggunakan peluru berpandu jenis A120 ke atas Israel dan bersumpah akan terus menyerang Israel selagi mereka tidak keluar meninggalkan Palestin. Gambar menunjukkan persediaan Briged Al Qassam sebentar tadi. pic.twitter.com/VrwGEQOt3T

Gelaran Al-Qassam diambil bersempena nama Sheikh Izzudin Al-Qassam, seorang ulama dari Jableh, Syria yang ‘dibuang’ ke Palestin (pada tahun 1921) kerana telah melakukan gerakan bersenjata menentang penjajah Perancis yang menjajah Syria.

Di Palestin, ulama ini juga menentang usaha kerajaan British yang pernah merancang untuk menjadikan Palestin sebagai penempatan bangsa Yahudi. Namun disebabkan tindakan itu, beliau akhirnya ‘syahid’ pada tahun 1935 setelah dibunuh oleh tentera British.

Kisah ulama ini telah mencetuskan revolusi gerakan bersenjata di Palestin. Lantaran itu, Briged Al-Qassam secara rasminya ditubuhkan pada 1987 oleh pemimpin berpengaruh HAMAS, Salah Shehadeh untuk mempertahankan bumi Palestin daripada serangan Israel. Bagi memasuki Al-Qassam, mereka perlu memenuhi kehendak syarat seperti:

1. Direstui ibu bapa untuk bersedia syahid bila-bila masa.

2. Mesti melakukan solat Subuh berjemaah selama tiga bulan berturut-turut dan disahkan oleh imam masjid setempat.

3. Tidak pernah bermaksiat serta merokok.

4. Diwajibkan mempelajari Tafsir Al-Quran dan menghafaz 40 Hadis Arba’in.

5. Melazimi bacaan zikir harian, berpuasa sunat dan bertahajud.

6. Memiliki kecerdasan yang tinggi dan sentiasa beriadah.

7. Sentiasa menghadiri majlis-majlis pengajian dan halaqah ilmu.

Over 200 rockets fired at Israeli civilians by Hamas terrorists in Gaza since Monday evening.

A home in Ashkelon was hit, parents and two children injured

Israel will protect its citizens from Hamas terrorism.pic.twitter.com/l0QY2VquBk

— Israel Foreign Ministry (@IsraelMFA) May 11, 2021

Lumrah kehidupan, agama Islam sering kali dianggap ‘terrorist’ dan tempias Islamophobia itu juga dikaitkan dengan Briged Al-Qassam yang sering digelar sebagai pengganas dan militan oleh pihak media ‘Barat’.

Namun dakwaan media itu hanyalah untuk mengaburi mata penduduk di seluruh dunia. Bagi pejuang Al-Qassam, niat mereka hanya satu iaitu memerangi musuh mereka terutamanya tentera Zionis Israel.

Laman Twitter rasmi Zionis berbangga Iron Dome mereka berjaya memintas peluru berpandu dari Gaza. Laknat Allah ke atas kalian wahai Zionis.https://t.co/WjiKk1NMyg

“Musuh kami menceroboh dan merosakkan tanah kami. Tidak cukup itu, mereka juga punca kanak-kanak menjadi yatim piatu dan wanita menjadi balu.

“Jadi, peperangan akan tercetus apabila ada musuh yang cuba menceroboh Palestin,” kata salah seorang tentera Al-Qassam yang pernah ditemu ramah oleh wartawan Astro Awani pada tahun 2012 yang lalu.

Di masjid yang sama, dulu pernah digendong ayahnya saat beriktikaf & bertilawah. Kini, dirinya hanya memeluk foto sang ayah yang telah syahid.

Semoga Allah memberi kemenangan buat umat islam di Al-Aqsa! ❤ pic.twitter.com/EzemNcUsz9

Jangan sekali sekali kita lupa kejadian ini.

Beginilah penjajah Zionis meraikan kejadian kebakaran Masjidil Aqsa yang berlaku semalam.

Ajarlah kepada anak anak kita, keluarga kita bahawa mereka ini adalah musuh kita buat selama lamanya.

Semoga Allah melaknat mereka. pic.twitter.com/6125NRneDA

Berharap pertumpahan darah di Palestin ini segera berakhir dan diminta semua pemimpin negara Islam bersatu-padu membantu Palestin menentang kekejaman tentera Zionis Israel Laknatullah.

Lelaki Israel ini sedia rampas rumah milik rakyat Palestin di Sheikh Jarrah. Klik pautan di bawah untuk membacanya.

6 Sebab Mengapa Israel Takut Pada Briged Al Qassam

Yakin Tanah Milik Negara Israel, Peneroka Ini Sedia Rampas Rumah Milik Keluarga Rakyat Palestin

Aktivis Israel Ini Dedah Media Palestin Lapor Berita Palsu Mengenai ‘Serangan’ Di Masjid Al-Aqsa


Kenali Centaurus, Subvarian Baharu COVID-19 Yang Didakwa Lebih Cepat Menular

Pertubuhan Kesihatan Dunia (WHO) melaporkan penemuan subvarian Omicron baharu yang dipanggil Subvarian Centaurus BA.2.75.

Subvarian baharu ini telah mencuri perhatian pakar dari semua negara kerana sehingga kini varian Omicron terus bermutasi dan menyebabkan potensi penularan yang tidak diketahui bila akan berakhir.

WHO kini telah memasukkan subvarian baharu ini ke dalam kategori VOC-LUM, iaitu singkatan kepada Variant of Concern (VOC) Lineage Under Monitoring (LUM) – atau dalam erti kata mudah, varian dalam kategorikan membimbangkan dan mendapat perhatian umum oleh pakar.

Pada masa ini, senarai VOC-LUM merangkumi pelbagai subvarian Omicron iaitu BA.2.12.1, BA.2.9.1, BA.2.11, BA.2.13 dan BA.2.75. Selain itu, terdapat juga dua keturunan subvarian BA.1 dan BA.2 Omicron iaitu daripada BA.4 dan BA.5.

Bagaimanapun, bagi Centaurus, WHO melaporkan agak sukar untuk mengesan subvarian baharu ini kerana hanya terdapat kira-kira 200 jujukan genom BA.2.7.5 dari 14 negara. WHO sendiri akui bahawa pemahaman organisasi itu tentang subvarian baharu ini agak terhad.

Menurut laporan Fortune, subvarian Centaurus ini telah tersebar luas di India dan pertama kali direkodkan di negara tersebut pada awal Jun 2022, bersaing dengan subvarian BA.5 Omicron di seluruh dunia.

Tambahan pula, India melaporkan bahawa 23 peratus sampel COVID-19 yang disusun sejak awal Julai oleh GISAID merekodkan penemuan subvarian baharu ini.

Saintis di sana menyatakan bahawa subvarian baharu ini lima kali lebih berjangkit daripada varian asal. Ini berlaku selepas pihak berkuasa kesihatan India merekodkan peningkatan jangkitan COVID-19 daripada 15,000 kepada 19,000 dalam tempoh 10 hari lalu.

Tom Peacock, ahli virologi di Jabatan Penyakit Berjangkit di Imperial College di London, dalam ciapannya di laman Twitter berkata Centaurus dikategorikan sebagai membimbangkan kerana terdapat pertumbuhan pesat dan penyebaran geografi yang luas.

Pakar juga merujuk kepada subvarian ini sebagai subvarian “generasi kedua”, kerana subvarian Centaurus dibangunkan daripada subvarian Omicron BA.2.

Setakat ini, subvarian baharu ini telah dilaporkan di kira-kira 10 negara iaitu Australia, Kanada, Jepun, Amerika Syarikat, Jerman, New Zealand dan United Kingdom.

Menurut Pusat Kawalan dan Pencegahan Penyakit (CDC) Amerika Syarikat, 2 kes BA.2.75 telah dikesan di Amerika Syarikat, dengan yang kes pertama dikenal pasti pada 14 Jun 2022.

Bagi Ketua Saintis WHO, Dr. Soumya Swaminathan berkata bahawa penularan, risiko, dan kesan subvarian baharu ini masih tidak diketahui.

Tidak ada maklumat yang mencukupi untuk penyelidik meramalkan sama ada jangkitan BA.2.75 akan memberi kesan buruk atau sebaliknya kepada mereka yang dijangkiti.

Untuk rekod, Centaurus bukanlah nama rasmi yang dikeluarkan WHO bagi subvarian baharu ini. Tidak jelas siapa yang memberi nama panggilan “Centaurus”, lapor Forbes.

Namun, Centaurus ini diambil daripada perkataan “centaur”, makhluk mitos iaitu separuh manusia dan separuh kuda.

Pakar ramal varian Omicron bakal jadi petanda pandemik COVID-19 akan berakhir. Rujuk pautan di bawah untuk membaca.

Pakar Ramal Varian Omicron Bakal Jadi Petanda Pandemik COVID-19 Akan Berakhir

Pekerja ‘Offshore’ Ini Kongsi Pengalaman Disahkan Positif COVID-19 Selepas Dua Kali Ujian

Ubat COVID-19 Berbentuk Pil Dari Pfizers Diuji Pada Manusia, Bakal Digunakan Pada Akhir Tahun Ini?